Putin özünə varis axtarır, amma bir şərtlə… – Turkustan.info\nKonstantin Kalaçev: “O, ömür boyu Prezident olmaq istəmir, amma səlahiyyətlərini də əldən vermək fikrində deyil”\nRusiya Prezidenti Vladimir Putinin hökuməti tam tərkibdə istefaya göndərməsi və kadr dəyişikliyinə getməsi bütün dünyada diqqətlə izlənilir. Rusiya daxilində baş verən siyasi prosesləri AYNA-ya rusiyalı politoloq Konstantin Kalaçev şərh edib.\n– Rusiya Prezidentinin addımını necə qiymətləndirirsiniz? Söhbət hakimiyyətin ötürülməsindən gedir?\n– Uzun müddətdir ki, biz prezidentliyi şaquli şəkildə gücləndiririk. Amma indi qərar verildi ki, diqqəti daha çox dövlət qurumlarına yönəldək. Aydındır ki, hakimiyyətin ötürülməsi prosesi başlayır və kursun davamlılığını təmin etmək, sığortalanmaq, tarazlıq sistemini yaratmaq lazımdır. Prezidentin son açıqlamasından belə məlum olur:\na) o, ömür boyu prezident olmaq istəmir;\nb) özünü tamamilə Rusiya tarixinə yazdırmaq istəyir və konstitusiyada dəyişiklik hadisələrin məntiqinə daxil edilib. Çünki Putin üçün suverenlik əsas dəyərdir, ölkə xarici təsirlərdən məhrum olmalıdır. Bu, məhz onun mübarizə apardığı bir şey idi.\nDigər bir məsələ bələdiyyələrin işləməməsidir və bu mövzu da ortaya çıxmalı idi. Federasiya Şurasının öz funksiyaları ilə məşğul olması və bölgələr palatasının şurası olması, bu məqsədlə yaradıldığı çoxları tərəfindən unudulub.\nYeni çağırış Dövlət Dumasının imkanlarını genişləndirdikdən sonra Putinin “Vahid Rusiya” partiyasına şəxsən başçılıq edəcək və gələcəkdə əminəm ki, Dövlət Dumasının sədri vəzifəsinə keçərək, oradan bütün ölkəyə nəzarəti ələ alacaq. Əlbəttə ki, Putinin hər gün deputatları dinlədiyini təsəvvür etmək çətindir, amma hər şey mümkündür.\nİki vəzifənin birləşməsini – Federasiya Şurasının rəhbəri və partiya sədri vəzifələrinin Putinin əlinə keçməsini də qeyd edə bilərik. Belə olan zaman Federasiya Şurasının rəhbəri rolunu gücləndirmək mümkündür. Qəti şəkildə desək, Putin özü üçün manevr edərək yer yaradır, halbuki, ötürülmə prosesinin başlandığı göz qabağındadır. Hətta mesajın özü də seçki xarakteri daşıyırdı. O, bu prosesi hər kəsi birləşdirən və hər kəsə yaxın olan bir mövzu ilə başladı – uşaqlar və onların qayğılarını çəkən nənə və analara diqqət ayırmaq, məktəblərdə onlar üçün pulsuz isti yemək verilməsi. Bütün bunlar ürəyi ələ almağın ən yaxşı yolu idi və Putinin siyahısında onlara səs vermək üçün edilən addımlar idi.\nƏslində, biz 2021-ci il seçkilərinə giririk və düşünürəm ki, hakimiyyətdəki partiyanın siyahısına Putinin özü rəhbərlik edəcək. Lakin onun qulaqardına vurduğu digər məqamlar da var. Bəs daha yaxşı həyat axtarışında olan, ölkəni tərk edən fəal azlıq haqqında nə demək olar? Azadlıq məkanını necə genişləndirmək olar?\nPutin da daxil olmaqla, biz hamımız ölüyük. Lakin o, adını ölkə tarixinə yazır. Krım bu prosesin bir hissəsidir, eyni zamanda konstitusiyaya dəyişiklik, iqtidarın davamlılığı, vətənpərvərliyi milli ideologiya halına gətirir, gələcək illər üçün inkişaf prioritetlərini açıqlayır. Buna görə inanıram ki, “Putinizm” uzun müddətlidir.\n– Bu kursu davam etdirəcək namizəd və ya namizədlər varmı?\n– Yeni Prezident ümummilli liderlə məsləhətləşmədən hökumət qura bilsə, özünü sığortalama sistemi işləyəcək. Ancaq əslində Medvedyev kimi güvəndiyi insanlar var. Medvedyev Prezident idi, sonra da kreslonu bütöv və qorunmuş şəkildə Putinin özünə qaytardı. Ancaq yaşla əlaqəli olaraq şübhələr böyüməyə başlayır. Buna görə düşünürəm ki, Putin varisi olaraq heç kimə etibar etmir. Onun üçün varisin zəif biri olması və özünün ömürlük səlahiyyət daşıması olduqca vacibdir. Buna görə, bir tərəfdən vəzifələri birləşdirmək, digər tərəfdən varisin idarə edilməsini təmin etmək lazımdır. Cəhd edir və axtarır. Məsələn, Qazaxıstanda bunu tapa bildilər… /ayna.az/\nƏvvəlki Çətin həyat şəraitində yaşayan uşaqlara günərzi xidmətləri göstərilir\nSonrakı Məzahir Pənahovdan deputatlığa namizədlərə ÇAĞIRIŞ


Yol kənarına huşsuz vəziyyətdə atılan qızı maşın vurub?- VİDEO\n13:55 09-10-2019 | 3234\nmilletinsesi.info-ın bölgə müxbiri xəbər verir ki, Yuxarı Aran kənd sakini, 2001-ci il təvəllüdlü Quliyeva Aygün Mehman qızı dünən koma vəziyyətində xəstəxanaya çatdırılıb.\nBeyləqanda yol kənarında huşsuz tapılan 18 yaşlı qızın ölüm səbəbi bilinib. milletinsesi.info xəbər verir ki, günorta saatlarında xəstəxanada vəfat edən Yuxarı Aran kənd sakini, 2001-ci il təvəllüdlü Quliyeva Aygün Mehman qızı döyülməyib.\nYuxarı Aran kənd bələdiyyəsindən milletinsesi.info-a verilən məlumata görə, A.Quliyevanın ailəsində hər hansı problem olmayıb. Hazırda onlar da hadisənin təsirindədir. A.Quliyevanın iki bacısı və üç qardaşı var.


Azərbaycanda jurnalistləri və fəalları izləyən casus proqramı aşkarlandı - DTX inkar edir - Islam Times\nTuesday 20 July 2021 - 09:36\nStory Code : 944345\nİslamTimes: Bütün dünya boyu xüsusi xidmət orqanları siyasətçilərin, jurnalistlərin və vətəndaş cəmiyyəti fəallarının telefonlarını izləmək üçün İsrailin NSO Group şirkətinin hazırladığı “Pegasus” adlı casus proqramından istifadə edib. Bu haqda OCCRP beynəlxalq araşdırmaçı jurnalistlər konsorsiumu bildirir.\nJurnalistlər konsorsiumunun araşdırması üzə çıxarıb ki, “Pegasus” proqramı 2016-cı ildən etibarən hüquq-mühafizə orqanlarına, xüsusi xidmət orqanlarına və hərbi nazirliklərə satılıb. İnsan haqları müdafiəçiləri bu casus proqramı vasitəsilə dünyanın 50-ə yaxın ölkəsində 50 minə qədər adamın izlənildiyini müəyyən ediblər. İzlənilən nömrələrin əksəriyyəti Azərbaycanda, Qazaxıstanda, Meksikada, Macarıstanda, Hindistanda və Birləşmiş Ərəb Əmirliklərində cəmləşib.\n“NSO Group “Pegasus” proqramını onlarla ölkəyə satıb. Əvvəllər “ayfon” istifadəçisi dinləmə altına düşmək üçün telefonuna atılmış linkə basmalı idi, indi isə bu tələb olunmur. Siz ümumiyyətlə heç nə etmirsiniz, telefonunuz masanın üstündə olur, amma istənilən vaxt onu “sındıra” və casus proqramını yükləyə bilərlər”,-dinlənilən telefonlardan birinin sahibi, Toronto Universiteti nəzdində Citizen Lab təşkilatının elmi əməkdaşı Bill Marşak bildirib.\n“Pegasus” Android və iOS əməliyyat sistemlərini yoluxduran proqramdır, xüsusi xidmət orqanlarına imkan verir ki, istifadəçinin bütün telefon danışıqlarını, elektron poçtunu, telefonundakı faylları izləsin, qurğusu mikrofonu və kameranı işə salsın, habelə qurğu sahibinin hərəkətlərini nəzarətdə saxlasın.\nCasus proqramı “The Washington Post”un yazdığına görə, 85 fəal, 189 jurnalist, 600-dan çox siyasətçi, bir sıra hökumət üzvləri, dövlət başçıları və nazirlərin telefonlarında quraşdırılıb.\nAzərbaycanda isə kimlərin telefonlarının izlənildiyini OCCRP bir gün əvvəl açıqlayıb. Jurnalist təşkilatı bildirir ki, Azərbaycandakı qurbanların siyahısı beynəlxalq insan haqları təşkilatlarından, o cümlədən “Amnesty İnternational”dan alınıb. Təşkilatın saytında telefonları dinlənilən 70-dən çox azərbaycanlı fəalın və jurnalistlərin siyahısı yerləşdirilib.\nOnların arasında haqqin.az və virtualaz.org saytlarının rəhbəri Eynulla Fətullayevin və saytımızın məhkəmə reportyoru İnarə Rafiqqızının da adları var. O cümlədən Azərbaycan Jurnalistlər İttifaqının sədri Elçin Şıxlı, “Yeni Müsavat”ın baş redaktoru Rauf Arifoğlu, “Real TV”-nin rəhbəri Mirşahin, APA agentliyinin rəhbəri Vüsalə Mahirqızı, insan haqları müdafiəçisi Səidə Qocamanlı, Səadaət Bənənyarlı, Arzu Abdullayeva, bloqerlər Mehman Hüseynov və Bəxtiyar Hacıyev, bir çox digər tanınmış şəxslər də izlənilənlər arasındadır.\nÖtən gün gecədən xeyli keçmiş Eynulla Fətullayevin Whatsapp-ına OCCRP redaktoru Miranda Patruçiçdən məktub daxil olub. Orada deyilirdi ki, OCCRP aparıcı nəşrlərlə (“The Washington Post”, “Guardian”, “Le Mond”) birlikdə vətəndaş cəmiyyəti fəallarının və jurnalistlərin “Pegasus” casus proqramı ilə izlənilməsi ilə bağlı araşdırma aparır. M.Patruçiç bildirir ki, 2019-cu ildən etibarən E.Fətullayevin telefonu da bu casus proqramı ilə izlənib və dövlət orqanlarının nəzarətində olub. OCCRP jurnalistə bu işin araşdırılmasına dəstək verməyi və əməkdaşlığa başlamağı təklif edib.\nİyulun 19-da haqqin.az və virtualaz.org saytlarının redaksiyası adından bu məsələ ilə bağlı Dövlət Təhlükəsizlik Xidmətinə müraciət edilib. DTX-nin yüksək rütbəli şəxsləri bu məlumatı qəti şəkildə təkzib ediblər və onu “təxribat” adlandırıblar.\nİslamTimes: Sionist rejimin Haaretz qəzeti İsrail rejiminin ört-bastır etməyə çalışdığı qalmaqalın gizlədilməsinə imkan verməyib\nİranda bir neçə ölkənin casusu yaxalandı\nYəməndə İngiltərə casusu olan 5 nəfər edama məhkum edildi\nTürkiyəyə casusluq edən şəxslər tutuldu\nİraqdakı İsrail agentlərinin bu ölkəyə necə gəldiyi açıqlandı\nABŞ-da xalqı qəzəbləndirəcək qanun imzalandı


Kiyevdə qətlə yetirilən azərbaycanlı tələbənin anası danışdı: » "Dünya" informasiya agentliyi\n“Bəzi məmurlar bitmiş fikri ifadə edə bilmir” ..... Kürdə batma təhlükəsi ilə üzləşən 2 uşaq xilas edilib, ..... Yeni Yasamalda yanğın olub ..... “Böyük qayıdış” proqramı işə salınıb: ..... Paşinyanın ölməkdən başqa yolu qalmayıb ..... “Azyaşlı uşağa baxan ana işləyirsə, ona müavinət verilsin!” ..... Azərbaycan Premyer Liqasının əsasnaməsindəki dəyişikliklər ..... Ağstafada 60 yaşlı kişi intihar edib ..... KİV-ə pandemiya qadağası: qərar doğrudurmu? ..... Azərbaycanda hakimlər oyuna tibbi maska ilə çıxacaq ..... "Nar"ın müştəri xidmətləri sərt karantin rejimində fəaliyyətini davam etdirəcək ..... Azərbaycanın ATƏT-dəki missiyası: Ermənistan həmsədrlərin əhalini sülhə hazırlamaq çağırışını fərqli başa düşür ..... Ermənistan polisi maska taxmayan vətəndaşı boğdu ..... "Yaşadığımız mühitə birlikdə dəyər veririk, ətraf mühit gününü də birlikdə qeyd etməliyik" ..... Qidaya yararsız 4 ton at ətini mal əti adı altında satmaq istəyən mütəşəkkil cinayətkar dəstənin üzvləri saxlanılıblar ..... Tərcüməçi Həmzəli İlyas vəfat edib ..... “Hesablama Palatasının rəyinin bir hissəsi ilə qəti razı deyilik” ..... Təşvişə əsas yoxdur! ..... Azərbaycan korrupsiyaya qarşı mübarizə sahəsində ..... Tarix yenidən yazılır ..... Milli Məclis 2019-cu il dövlət büdcəsinin icrasını ilk oxunuşda təsdiq etdi ..... Yanacaq sənayesini qarşısıalınmaz tənəzzül gözləyir... ..... Səfər Əbiyev əsgərlərin həyatına necə qəsd edirdi? ..... "O kəndin adı türk adıdır" ..... Bakının mərkəzində silahdan havaya atəş açan şəxs tutulub ..... Bakıda gecə 18-20, gündüz 26-28 dərəcə isti olacaq ..... "Karantin dövrünə düşdük" ..... Zakir Qaralovun vəzifədə çalışan qohumları ..... Dərs ili nə zaman bititr? ..... Tərtərdə ata və oğul bıçaqlandı ..... Prezident xalqa örnək oldu: ..... Buraxılış imtahanlarında iştirak etməyənlər üçün sentyabrda yenidən imtahanlar təşkil olunacaq ..... AXC dövründə Azərbaycan torpaqlarının Ermənistana verilməsi acı tarixdir ..... Azərbaycanda yenidən məmur həbsi ola bilər: ..... Azərbaycanlı səfir xanımına Londonda şirkət açıb ..... Şəxsi maşında maska taxmaq məcburidir? ..... Milli Məclis büdcənin icrası haqqında qanun layihəsini müzakirə edir ..... Şəxsi bağ evlərinə getməyə icazə varmı? ..... MƏRKƏZİ BANK əhali ilə banklar arasında "Ərəbzəngi" rolunu oynayır ..... Poçt şöbələrinin fəaliyyəti məhdudlaşdırılır .....\nKiyevdə qətlə yetirilən azərbaycanlı tələbənin anası danışdı: - “Cavidi öz dostu öldürüb”\nTarix: 14-10-2019, 15:47 | Çap et\nCavid Hacıyevin anası, Bakı Musiqi Akademiyasının müəllimi, sənətşünaslıq üzrə doktor, professor Minə Hacıyeva Modern.az saytına açıqlamasında qatil olduğu iddia edilən Əli adlı azərbaycanlı gənc barədə bəzi məlumatlar verib.\n“Əli bir neçə dəfə bizim evdə də olub. Süfrəmizdə oturub. Cavidlə bir yerdə çörək kəsib. Ancaq onun şəkillərinə baxanda hiss olunur ki, sanki içində hər şey daşa dönüb. Bizim ailə şən ailə olub. Bayramlarda musiqi səslənib, şeir deyilib. Ancaq Əli bütün şəkillərdə şən əhval-ruhiyyəli insanların arasında gərgin oturub. Həmişə də şəkil çəkdirəndə əcaib barmaq işarəsi göstərirdi. Bütün bunlara baxmayaraq, Əlinin Cavidi öldürməsinin səbəbləri tam olaraq bilinmir. Ola bilsin ki, bu qətldə qısqanclıq elementləri də olsun”.


Aygün Kazımova: "Libasımın üstündə 50 kiloqram ağırlığında zəncir var" [video] » Dunyatv.az\nAygün Kazımova: "Libasımın üstündə 50 kiloqram ağırlığında zəncir var" [video]\nDunyaTv.az Axşam.az-a istinadən xəbər verir ki,müğənni "Onlar” verilişinə açıqlamasında martın 25-də baş tutacaq mərasimdə hər kəsi təəccübləndirəcəyini iddia edib:\n"Qəbələ konsertində elə bir libasda səhnəyə çıxacam ki, hamı təəccüblənəcək. Hazırlanan libasın üstündə 200 metr zəncir vardı. Çəkisi isə 50 kiloqram idi. Bir igid istəyirəm ki, o paltarla səhnədə rəqs etsin. Paltarı geyinən kimi vaxsey deyib, yıxıldım yerə. İndi zəncirlərini azaldırlar. Amma çalışırlar dizayn pozulmasın. Konsertlə bağlı Nahid Emiloğlu ilə Türkiyədəki rəhbərlərim danışır. Gecədə özəl qonaqlarım olacaq: çalışdığım şirkətin rəhbəri Samsun bəyin (DMC musiqi şirkətinin rəhbəri Samsun Demir - red.) həyat yoldaşı da onlar arasında yer alacaq. Bu mənə olan diqqətin, sayğının göstəricisidir. Onlar ancaq Ajda Pekkanın, Tarkanın, Sibel Canın konsertinə gedirlər. Bir sözlə münsiflər gəlir, mənə baxmağa. Mən bu 26 ildə nə münsiflər gördüm (gülür)”.\n"Aprelin əvvəli albom çıxacaq. Bu müddətdə imicim üzərində çalışırdılar. Konsertdə yeni imicimlə olacam. Hətta sizə deyim ki, belə bir xəbərlər də çıxacaq: "Heç kimin edə bilmədiyini, Azərbaycan qızı etdi. Türklər belə bunu etmədi”. Bu cümlələr mənim növbəti piarımdandır".\nXatırladaq ki, Aygün Kazımovanın Qəbələ konserti Nahid Emiloğlunun təşkilatçılığı ilə martın 25-də "Qafqaz sport hotel”də baş tutacaq. Xalq artisti gecədə Türkiyənin tanınmış rəqs qrupu ilə şou göstərəcək.\nTarix 24-03-2014, 14:05\nBölmə: Xəbərlər / Video / Şou-Biznes\nAygün Qəbələ konsertinə belə hazırlaşır [video]


Misir terrorçulara müharibə elan etdi\n1 Fevral 2015 04:56\nMisir prezidenti Əbdül Fəttah əs Sisi terrorizmə qarşı amansız müharibə elan etdiyini bəyan edib.\nMisirin hərbi qüvvələri Ali Şürasının Sinay yarımadasında baş verən terror hücumlarına həsr olunmuş iclasından sonra xalqa telemüraciətində ölkə başçısı bildirib ki, Misiri terrorla çox çətin və uzunmüddətli mübarizə qözləyir.\n“Biz bu yolda ölkəmiz və bütün reqion naminə hər bir çətinliyə hazırıq”,- Misir prezidenti qeyd edib. P deyib ki, ölkəsi dünyanın ən təhlükəli məxfi təşkilatı ilə qarşılaşıb və müqavimət qöstərmək çox çətin olsa da, misirlilər öz mənəvi qücü ilə buna son qoymaq iqtidarındadırlar.\n“Mən haziram ki, məni öldürəcəklər, amma biz Sinayı və Misiri qoruyub saxlayacayıq. Bu yoldan dönn deyiləm”- Sisis qeyd edib.


Məlik İbn Ənəs - Fikhu'l ebsat\nTövhid Barəsində Etiqadı\n“O gün neçə-neçə üzlər sevinib güləcək, Öz Rəbbinə baxacaqdır!”. (əl-Qiyəmə 22-23)\n"Ey Rəbbim! Özünü mənə göstər, Sənə baxım". (əl-Əraf 143)\n“Xeyr, həmin gün onlarla Rəbbi arasına pərdə çəkiləcək!”. (əl-Mutaffifin 15)\nQəza və Qədər Barəsində Etiqadı\n“Əlbəttə, iman gətirmiş bir kölə, sizi heyran edən müşrik bir kişidən daha xeyirlidir…”. (əl-Bəqərə 221)\nSəhabələr Barəsində Etiqadı\nTəqlid Barəsində Sözləri\nAbdullah İbn Mubarək - rahmətullahi aleyhi\nSufyan İbn Uyeynə - rahmətullahi aleyhi\nƏbu Abdullah Məlik İbn Ənəs İbn Məlik İbn Əbu Amir əl-Əsbahi. Dörd imamdan biridir. İmam, Hafiz, ümmətin fəqihi, Şeyxulİslam, Hicrət yurdunun imamı H. 93/711-cü ildə Mədinə şəhərində dünyaya gəlmişdir. Ailəsi əslən Yəmənli olub, babası Zu Əsbəh qəbiləsinə mənsub olan Məlik b. Əbu Amr əl-Əsbəhi Yəmən vəlisindən aldığı zülmə dözməyərək Mədinəyə hicrət edir. Anası da Yəməndən olan Əzd qəbiləsindəndir. Aliyə İbn Şureyk əl-Əzddir. Babası Məlik İbn Əbu Amr Tabiinlərin böyüklərindən olub Ömər, Osman, Təlhə və Aişə - Allah onlardan razı olsun - hədis rəvayət etmişdir. Mədinənin böyük və məşhur alimlərindən sayılan Rabia İbn Abdurrahmanın dərslərində iştirak etmişdir. Ayrıca İmam Məlik, Cəfər Sadiqin dərslərini heç bir zaman qaçırmazdı. O, deyərdi: «Dəstəmazı olmadan hədis rəvayət etməz, Peyğəmbər – sallallahu aleyhi və səlləm – adı xatırlandığında üzü saralardı». Tam yetişdikdən sonra məsciddə dərs verməyə başlamışdır. O, deyərdi: «Hər kəs məsciddə oturub dərs verməz. Alimlərdən 70 nəfərin məni hazır görməsinə qədər mən dərs və fətva verməkdən çəkindim». Dərslərini Məscidul Nəbəvidə verməyə başlamışdır. Sonralar isə xəstələndiyi üçün dərslərini evində deyərdi. Bu xəstəliyini hər bir zaman hər kəsdən gizlədirdi. Xəstəliyi ağırlaşıb vəfat edəcəyini başa düşdüyü zaman gizlətdiyi xəstəliyini və gizlətmə səbəbini dostlarına belə bəyan etmişdir: «Əgər həyatımın son günləri olmasaydı sizə bildirməzdim. Məni xəstəliyim sidiyi saxlayamamağımdır. Peyğəmbərin – sallallahu aleyhi və səlləm – məscidinə tam dəstəmazlı olmadan gəlmək istəmədim. Rəbbimə şikayət olmasın deyə xəstəliyimi də kimsəyə demədim». Həm Əməvilərin, həm də Abbasilərin hakimiyyəti illərində yaşamış və bir çox işkəncələrə də məruz qalmışdır. İmam Şafii - rahmətullahi aleyhi - onun haqqında demişdir: «Məlik, Allahın tabiinlərdən sonra ümmətinə hüccət olaraq göndərdiyi bir insandır». 900 yaxın alimlərdən dərs almış. Müəllimlərindən İbn Ömərin köləsi Nəfi, Abdurahman İbn Hurmuz, Muhəmməd İbn Müslim İbn Şihab əz-Zuhri, Yəhyə İbn Səid və s. Tələbələrindən Muhəmməd əş-Şafii olmuşdur. əl-Muvatta əsərinin müəllifidir. H. 179/795-cu ildə Rəbiul Əvvəl ayının 14 Mədinə də dünyasını dəyişmişdir. Cənnətul Bəqi qəbristanlığında dəfn edilmişdir. Bu uzun ömründə 7 Əməvi, 5 Abbasi xəlifəsi, 30 Mədinə vəlisi görmüşdür. «Muvatta» – İmam Məlikin zamanında yazılmış kitabların ən yaxşısı və ən çox faydalısı hesab olunur. İmam Şafii - rahmətullahi aleyhi - deyir ki: «Yer üzündə Allahın kitabından sonra Məlikin Muvatta əsərindən üstün kitab yoxdur». Çünki İmam hədis haqqında kitab yazan ilk alimlərdən idi. Bu kitabı toplamağına səbəb: Xəlifə Mənsur həcc etdiyi zaman İmamın dərslrində iştirak etmiş və ondan Peyğəmbərdən – sallallahu aleyhi və səlləm – gələn səhih hədislərin bir yerə cəm edilməsni xahiş etmişdir. İmam da bu tələbə uyğun olaraq «Muvatta» kitabını toplayır. Bəzi məlumatlara görə bu kitabı 40 il ərzində toplamışdır. əl-Əvzai - rahmətullahi aleyhi - Muvatta əsərini 40 günə əzbərləmişdir. İmam deyir ki: «Mənim 40 il ərzində yazdığım əsəri 40 günəmi əzbərlədiniz?» Ona «Darul Hicrənin İmamı» Mədinə şəhərinin alimi adı verilmişdir.\nəl-Hərəvi rəvayət edir ki, İmam Şəfii - rahmətullahi aleyhi - dedi ki, İmam Məlikdən - rahmətullahi aleyhi - Kəlam və Tövhid barəsində sual soruşuldu. İmam: “Peyğəmbərin – sallallahu aleyhi və səlləm – ümmətinə İstincanın (ayaqyolundan sonra təmizlənmə) necə edilməsini öyrətdiyi halda Tövhidi öyrətməməsi imkansızdır. Tövhid Peyğəmbərin: “Mən Allahdan başqa ibadətə layiq haqq ilah yoxdur – deyincəyə qədər insanlarla döyüşməyə əmr edildim” sözləriylə ifadə etdiyi şeydir77. Malın və qanın qorunma altına alınması Tövhidin həqiqətini ifadə edər”78.\nDaraqutninin - rahmətullahi aleyhi - rəvayətinə görə əl-Vəlid İbn Müslim dedi ki: “Mən Məlikə, Sovryə, Əvzəyiyə və Leys İbn Sada (Allahın) sifətlərinə dair rəvayət edilmiş xəbərlər haqqında soruşdum. Onların hamısı: “Onları gəldikləri kimi də qəbul edin (onlarla əlaqəli keyfiyyət düşünməyin)” dedilər79.\nİbn Abdil Bərr - rahmətullahi aleyhi - deyir ki: “Məlikdən: “Allah Qiyamət günündə görüləcəkmi?” deyə soruşuldu. O: “Bəli” dedi. Allah: “O gün neçə-neçə üzlər sevinib güləcək, Öz Rəbbinə baxacaqdır!”. (əl-Qiyəmə 22-23) deyə buyurmuşdur. Bir başqa topluluq haqqında da belə buyurmuşdu: “Xeyr, həmin gün onlarla Rəbbi arasına pərdə çəkiləcək!”. (əl-Mutaffifin 15)80.\nQadi İyad, İbni Nəfidən81 və Əşhəbdən82 rəvayət edir ki: “Ey Abdullahın atası! Allah: “O gün neçə-neçə üzlər sevinib güləcək, Öz Rəbbinə baxacaqdır!”. (əl-Qiyəmə 22-23) deyə buyurmuşdur. Onlar Allahamı baxacaqlar? Məlik: “Bəli, bu iki gözləriylə” dedi. Mən: “Bəziləri iddia edirlər ki, Allaha baxmayacqlar. burada baxmaq (Nazira) “Savabı (mükafatı) gözləmək – Muntazira İləs Savab” mənasındadır” dedim. Məlik: “Yalan söyləmişlər. Əksinə Allaha baxılacaqdır. Sən Musanın: “Musa dedi: "Ey Rəbbim! Özünü mənə göstər, Sənə baxım". (əl-Əraf 143) dediyinə diqqət etmirsənmi? Məgər Musa - əleyhissəlam - Rəbbindən imkansız bir şeymi istəmişdir? Allah ona: “O dedi: "Sən məni görə bilməzsən...”. (əl-Əraf 143) yəni dünyada (görə bilməzsən) deyə buyurdu. Çünki dünya fani olduğu üçün fani olan bir şeylə Əbədi olana baxılmaz. Buna görə də əbədi diyara girdiyin zaman Əbədi olana baxa biləcəklər. Digər yerdə Allah: “Xeyr, həmin gün onlarla Rəbbi arasına pərdə çəkiləcək!”. (əl-Mutaffifin 15) deyə buyurmuşdu83.\nƏbu Nuaym, Cəfər İbn Abdullahdan belə rəvayət edir ki: Məlik İbn Ənəsin - rahmətullahi aleyhi - yanında idik. Yanına bir bəfər gələrək: Ey Abu Abdullah! Rahman olan Allah Ərşə İstiva etdi (deyə buyurur). Bəs, necə İstiva etdi?” dedi. İmam Məlik - rahmətullahi aleyhi - bu suala qəzəb etdiyi qədər heç bir suala bu cür qəzəb etməmişdir. Yerə baxaraq əlində olan çubuq parçası ilə yerə vurmağa başladı. Nəhayət onu tər bürüdü. Daha sonra başını qaldıraraq əlindəki çubuq parçasını tulladı və dedi: “Onun keyfiyyəti/necəliyi ağılla dərk olunmaz, İstiva Allah üçün məlumdur (yəni bilinməz deyildir), Ona iman etmək vacib, bu haqda sual vermək bidətdir. Səni də bir bidətçi kimi görürəm və bu adamın qovulmasını əmr etdi”84.\nƏbu Nuaym, Yəhyə İbn Rabidən rəvayət edir ki, İmam Məlikin - rahmətullahi aleyhi - yanında idim. Yanına bir nəfər daxil oldu və: “Ey Abu Abdullah! Quran məxluqdur – deyən bir kimsə haqqında nə deyirsən” deyə soruşdu. İmam: “O, zındıqdır (dinsiz), onu öldürün” deyə cavab verdi. Adam: “Ey Abu Abdullah! Mən yalnız eşitdiyim bir sözü deyirəm” dedi. İmam: “Mən bu sözü heç kəsdən eşitmədim, yalnız səndən eşidirəm” dedi və bu sözün nə qədər təhlükli olduğunu vurğuladı85.\nİbn Abdil Bərr, Abdullah İbn Nəfidən rəvayət edir ki, İmam Məlik - rahmətullahi aleyhi - deyirdi: “Hər kim Quran məxluqdur deyərsə o kimsə bədəni ağrıyana qədər döyülür və ölənə qədər (ömürlük) həbs edilir”86.\nƏbu Davud, Abdullah İbn Nəfidən rəvayət edir ki, İmam Məlik - rahmətullahi aleyhi - dedi ki: “Allah göydədir, elmi isə hər yerdədir”87.\nƏbu Nuaym, İbn Vəhbdən rəvayət edir ki, İmam Məlik bir nəfərə bunları söyləyərkən dinlədim. İmam: “Sənmi dünən mənədən Qədər barəsində (filan şeyləri) soruşmuşdun?”. Adam: “Bəli” dedi. İmam: “Uca Allah buyurur: “Əgər Biz istəsəydik, hər kəsi doğru yola salardıq (imana müvəffəq edərdik). Lakin Mən: “Cəhənnəmi mütləq bütün (günahkar) cinlər və insanlarla dolduracağam!” sözünü gerçək olaraq demişəm! (Bizim bu hökmümüz labüddür. Bu sözün, bu hökmün doğruluğunu sübut etmək üçün əzəldən günahkar, kafir, yaxud müşrik olacağını bildiyimiz şəxsi doğru yola salmadıq. Çünki həmin şəxs Bizim ona bəxş etdiyimiz ağılla yaxşını pisdən ayırıb doğru yolu özü tutmalı idi. Dində heç bir məcburiyyət yoxdur!)”. (əs-Səcdə 13). O, halda hər bir şey Uca Allahın dilədiyi kimi qaçınılmaz baş verəcəkdir”88.\nQadi İyad deyi ki, İmam Məlikdən: “Qədəriyyə kimlərdir?” deyə soruşuldu. İmam: “(Allah) günahları yaratmamışdır deyən kimsələrdir” deyə cavab verdi. Yenə ona Qədəriyyənin kimlər olduğu barəsində sual verildi. İmam: “İstitaa (güc, əməli etmək) onlara verilmişdir. Dilərlərsə itaət edərlər (Allaha), diləyərlərsə üsyan edərlər deyən kimsələrdir” deyə cavab verdi89.\nİbn Əbi Asim, Səid İbn AbdulCəbbardan rəvayət edir ki, İmam Məlik - rahmətullahi aleyhi - belə deyərkən dinlədim: “Qədəriyyə haqqında görüşümə görə onlardan tövbə etmələri istənilməlidir. Tövbə edərlərsə problem yox, əksi təqdirdə öldürülürlər”90.\nİbn Əbi Asim rəvayət edir ki, Mərvan İbn Muhəmməd ət-Tatari demişdir ki, İmam Məlikdən - rahmətullahi aleyhi - Qədəriyyəyə mənsub bir kimsəyə qız vermək barəsində sual verilmişdir. İmam dedi: “Əlbəttə, iman gətirmiş bir kölə, sizi heyran edən müşrik bir kişidən daha xeyirlidir…”. (əl-Bəqərə 221) və ayəni oxudu91.\nQadi İyad dedi ki, İmam Məlik - rahmətullahi aleyhi - dedi: “(Bidətinə) dəvət edən Qədəriyyənində, Xəvaricində, Bidət əhlinin də şahidliyi caiz (qəbul) deyildir”92.\nQadi İyad deyir ki, İmam Məlikdən: “Qədəriyyə mənsubları ilə söhbəti kəsimmi” deyə sual verildi. İmam: “Əgər getdiyi yolu bilən bir kimsədirsə (alimdirsə) kəs”. Başqa rəvayətdə: “Onların arxasında namaz qılınmaz, Onların nəql etdikləri hədis qəbul edilməz, hər hansı bir əreazidə onları görsəniz oradan onları çıxarın”93.\nİbn Abdil Bərr rəvayət edir ki, İmam Məlik - rahmətullahi aleyhi - dedi: “Mən Qədərilər qədər ağılsız, yüngülxasiyyət və düşüncəsiz kimsə görmədim”94.\nİman İlə Bağli Etiqadı\nİbn Abdil Bərr, AbdurRazzaq İbn Həmmamdan rəvayət edir ki: Mən İbn Cureyci95, Sufyan əs-Sovrini, Mamər İbn Raşidin, Sufyan İbn Uyeynənin və İmam Məlikin: “İman söz və əməldir, artar və əskilər” dediklərini dinlədim96.\nƏbu Nuaym, Abdullah İbn Nəfidən rəvayət edir ki, İmam Məlik: “İman söz və əməldir” deyərdi97.\nİbn Abdil Bərr, Əşhəb İbn AbdulAzizdən rəvayət edir ki, İmam Məlik - rahmətullahi aleyhi - dedi: “Müsəlmanlar on altı ay Beytul Məqdisə doğru namaz qılmışdılar. Daha sonra onlara Beytul Harama doğru dönmələri əmr edilmişdir. Allah: “Allah sizin imanınızı (bundan əvvəl Beytulmüqəddəsə üz tutaraq qıldığınız namazlarnızı) əvəzsis buraxmaz. (əl-Bəqərə 143) deyə buyurmuşdu. Burada məqsəd Beytul Məqdisə doğru qıldığınız namazadır. İmam: “Mən bununla Murciə etiqadında olanların: Namaz imandan deyildir – sözlərinə diqqət çəkirəm98.\nƏbu Nuaym, Abdullah əl-Anbərdən99 rəvayət edir ki, İmam Məlik - rahmətullahi aleyhi - dedi: “Kim Rəsulullahın səhabələrindən hər hansı birisinin şanını əskiltərsə və ya qəlbində onlara qarşı bir kin bəslərsə müsəlmanlara aid olan (Fey) qənimətdən onun heç bir haqqı yoxdur. Daha sonra bu ayəni oxudu: “Onlardan (mühacirlərdən və ənsarlardan) sonra gələnlər belə deyirlər: “Ey Rəbbimiz! Bizi və bizdən əvvəlki iman gətirmiş (din) qardaşlarımızı bağışla. Bizim qəlblərimizdə iman gətirənlərə qarşı kinə (həsədə) yer vermə. Ey Rəbbimiz! Sən, həqiqətən, şəfqətlisən, mərhəmətlisən!". (əl-Həşr 10). Buna görə də kim onların şanını əskiltərsə və ya qəlbində onlara qarşı kin bəslərsə o kimsənin Feydən hər hansı bir haqqı yoxdur”100.\nƏbu Nuaym, Zubeyrin övladlarından101 birinin belə dediyi rəvayət edilir: Bizlər İmam Məlikin - rahmətullahi aleyhi - yanında idik. Rəsulullahın səhabəsinin şanını əskiltən bir nəfərdən söz açdılar. İmam bu ayəni oxudu: “Muhəmməd (əleyhissəlam) Allahın Peyğəmbəridir. Onunla birlikdə olanlar (möminlər) kafirlərə qarşı sərt, bir-birinə (öz aralarında) isə mərhəmətlidirlər. Sən onları (namaz vaxtı) rüku edən, səcdəyə qapanan, Allahdan riza və lütf diləyən görərsən. Onların əlaməti üzlərində olan səcdə izidir. (Qiyamət günü onlar üzlərindəki möminlik nuru alınlarındakı möhür yeri ilə tanınırlar). Bu onların Tövratdakı vəsfidir. İncildə isə onlar elə bir əkinə bənzədilirlər ki, o artıq cücərtisini üzə çıxarmış, onu bəsləyib cana-qüvvətə gətirmiş, o da (o cücərti də) möhkəmlənib gövdəsi üstünə qalxaraq əkinçiləri heyran qoymuşdur. (Allahın bu təşbihi) kafirləri qəzəbləndirmək üçündür. Onlardan iman gətirib yaxşı əməllər edənlərə Allah məğfirət (günahlardan bağışlanma) və böyük mükafat (Cənnət) vəd buyurmuşdur!”. (əl-Fəth 29). Hər kimin qəlbində Rəsulullahın səhabələrinə qarşı kin və qəzəb olarsa o, bu ayənin müsibətinə uğrayar”102.\nQadi İyad, Əşhəd İbn AbdulAzizdən rəvayət edir ki, İmam Məlikin - rahmətullahi aleyhi - yanında idik. Bu vaxt Ələvilərdən bir nəfər onun yanında durdu. Onun məclisinə gəlib gedənlərdən idi. Bu adam imama: “Ey Abdullahın atası” deyə cağırdı. İmam ona tərəf baxdı. O adam: “Sabah Rəbbimin qarşısında durduğum zaman məndən soruşduqda, mən də: “Mənə Məlik” dedi – deyərək səni özümlə Allah arasında bir huccət (dəlil) etmək istəyirəm”. İmam: “Soruş” dedi. Adam: “Peyğəmbərdən sonra insanların ən xeyirlisi kimdir” deyə soruşdu. İmam: “Əbu Bəkr” dedi. O: “Sonra kimdir?” dedi. İmam: “Ömər” dedi. O: “Sonra kimdir?” dedi. İmam: “Haqsız öldürülən Osman” dedi. O: “Allaha and olsun ki, bundan sonra əbədiyyən səninlə oturmaram (sənin məclisində)” dedi. İmam: “Seçim etmək sənin haqqındır” deyə cavab verdi103.\nKəlam Barəsində Sözləri\nƏbu Nuaym, Abdullah İbn Nəfidən rəvayət edir ki, İmam Məlik - rahmətullahi aleyhi - dedi: “Bir kimsə Allaha şərik qoşmaqdan başqa digər bütün günahları edərsə, lakin həva və bidətlərdən uzaq olarsa (kəlamı da zikr etdi) Cənnətə girər”104.\nəl-Hərəvi, İshaq İbn İsadan105 rəvayət edir ki, İmam Məlik - rahmətullahi aleyhi - dedi: “Kim kəlam yoluyla dini öyrənməyə çalıarsa zındıqlaşar, kim kimya yolu ilə mal əldə etməyə çalışarsa iflasa uğrayar, kim də hədisin qərib ləfsini öyrənmək istəyərsə yalan danışr”106.\nəl-Hərəvi, AbdurRahman İbn Mehdidən rəvayət edir ki, İmam Məlikin - rahmətullahi aleyhi - yanına daxil oldum. Yanında ona sual verən bir kimsə vardı. İmam: “Deyəsən sən Amr İbn Ubeydin adamlarındansan. Allah Amr İbn Ubeydə lənət etsin. Çünki o, Kəlam ilə Dinə yeni bidət gətrmiş bir kimsədir. Əgər kəlam bir elm olsaydı səhabə və tabiin əhkam və şəri məsələlər haqqında danışdıqları kimi onun haqqında da bir şeylər deyərdilər”107.\nəl-Hərəvi, Əşhəd İbn AbdulAzizdən rəvayət edir ki, İmam Məlikin - rahmətullahi aleyhi - belə dediyini dinlədim: “Bidətlərdən çəkinin». Ona: “Ey Abdullahın atası, Bidət nədir?” deyə soruşuldu. O: «Bidətçilər Allahın isimləri, sifətləri, kəlamı, elmi və qüdrəti haqqında danışan, səhabələrin və gözəl bir şəkildə onlara tabe olanların susduqları (mövzuda) yerdə susmayan kimsələrdir»108.\nƏbu Nuaym, İmam Şafii - rahmətullahi aleyhi - rəvayət edir ki, İmam Məlikin - rahmətullahi aleyhi - yanına (mübahisə üçün) sapıq bir firqə mənsubu gəldiyi zaman ona: “Mən Rəbbimdən və Dinimdən açıq-aydın bir dəlil üzərindəyəm (şübhə etməyən). Sən isə şübhə içində olan bir kimsəsən. Bu səbəblə də şübhə edən bir kimsənin yanına get və onunla da mübahisə et”109.\nİmam Məlik – rahmətullahi aleyhi – deyir ki: «Mən bir bəşərəm doğrunu da söyləyə bilərəm, xəta da edə bilərəm. Sizlər mənim görüşümə baxın. Allahın Kitabı, Rəsulunun sünnətinə uyğun gələni götürün, uyğun gəlməyəni buraxın»110.\nİmam Məlik – rahmətullahi aleyhi – deyir ki: «Peyğəmbər - sallallahu aleyhi və səlləm – dən başqa bəzi insanların sözü alına da bilər, tərk edilə də bilər»111.\nAbdullah İbn Mubarək\nƏbu AbdurRahman Abdullah İbn Mubarək əl-Hanzali. Hişam İbn Urvə və Humeyd İbn Tavildən hədis dinləmişdir. Fudeyl İbn İyad - rahmətullahi aleyhi - deyir ki: “Bu evin (Kəbə) Rəbbinə and olsun ki, iki gözüm İbn Mubarək kimisini görmədi”. H. 181-ci il Ramazan ayında vəfat etmişdir”. Şöbə - rahmətullahi aleyhi - deyir ki: “Yanımıza onun kimisi gəlmədi”. İmam Əhməd - rahmətullahi aleyhi - deyir ki: “Dönəmində elm tələb etmək üçün ondan daha çox çalışan heç kimsə yoxdur”112.\nİbni Mubarək - rahmətullahi aleyhi - deyir ki: “Məkkədə, Mədinədə, Kufədə, Bəsrədə, Misirdə və Xorasanda insanların sünnət və cəmaat üzərə olmalarını açıqlayarkən ittifaq etdiklərini gördüm: Allahdan başqa ibadətə layiq haqq ilah olmadığına, Muhəmmədin Onun qulu və Rəsulu olduğuna şəhadət edən, bütün işləri Əziz və Cəlil olan Allaha həvalə edib, hər bir şeyin xeyrin və şərin, küfrün və imanın Allahın qəza və qədəri ilə olduğuna, Allahın Peyğəmbəri – sallallahu aleyhi və səlləm - üçün səhabə olmaları üçün seçdiyi keçmiş Sələfin haqqını etiraf edib qəbul edən, Əbu Bəkr əs-Sıddıq, Ömər İbn Xattab, Osman İbn Əffan, Əli İbn Əbu Talibi (fəzilətdə) irəli keçirən, istər kiçik, istərsə də böyük olsun səhabələrin hamısına rəhmət oxuyan, onların fəzilətindən danışan və aralarında baş verən anlaşılmazlıqları danışmayan, iki bayram namazını, Ərafatda qılınan namazı və cəmaatla qılınan namazları yaxşı və ya günahkar olan hər bir imamın arxasında qılan, Quranı Allahın kəlamı və Onun nazil etdiyi kitab olaraq bilib məxluq olduğunu söyləməyən, imanın – söz, əməl və niyyət olub, sünnətə uyğun hərəkət etmk olduğuna, imanın qəlb və əzaların (əməli) ilə artıb əskildiyini qəbul etmək, cihadın Muhəmmədin Allah tərəfindən Peyğəmbər olaraq göndərildiyi zamandan etibarən Dəccəl ilə savaşacaq son mömin topluluq gələnə qədər davam edəcəyinə, zalım bir kimsənin zülmünün (buna) zərər verə bilməyəcəyinə, qəbr əzabına, Munkər və Nəkira, Hovuza, şəfaətə, mizana, Cənnət əhlinin Əziz və Cəlil olan Rəblərini görəcəklərinə iman edəndir. Peyğəmbərlərin və Rəsulların gətirdiklərinə iman edərik. Bu xüsusda onlara qarşı misallar gətirmərik. Əhli Sünnətin xüsusiyyətindən: Allahın kitabını, Peyğəmbərin – sallallahu aleyhi və səlləm - hədislərini və səhabələrinin sözlərini qəbul etmək, Fərdi görüşü və qiyası tərk eməkdir. Köhnə (qədim) alimlrimizin üzərində ittifaq etdiklərini gördüyüm budur. Allah bizlərə də, sizlərə də (doğru yolda olmağı) İstiqamət və Salehlərə qovuşmağı nəsib etsin”. Bizlər Yəhudi və Xristianların sözlərini nəql edirik, lakin Cəhmilərin sözlərini nəql etmirik”.\nSufyan İbn Uyeynə\nƏbu Muhəmməd Sufyan İbn Uyeynə əl-Hiləlidir. Kufəlidir. Şəfii - rahmətullahi aleyhi - deyir ki: “Əgər Məlik və Sufyan olmasaydı Hicazın elmi yox olardı”. İbn Vəhb - rahmətullahi aleyhi - deyir ki: “İbn Uyeynədən daha çox təfsiri yaxşı bilən bir kimsə tanımıram”. İmam Əhməd - rahmətullahi aleyhi - deyir ki: “İbn Uyeynədən daha çox Sünnəti bilən tanımıram”. H. 198-ci ildə Rəcəb ayının əvvələrində vəfat etmişdir113.\nLələkai - rahmətullahi aleyhi - deyir ki: “Bizə Ubeydullah İbn Muhəmməd İbn ət-Tuci xəbər verdi ki: Bizə Muhəmməd İbn İshaq İbn Abbad ət-Təmmar dedi ki: Bizə AbdulAziz İbn Muvaiyə dedi ki: Bizə Muhəmməd İbn AbdulCəbbar əs-Suləmi dedi ki: Bizə Bəkr İbn əl-Fərrac Əbu Ala dedi ki: Mən Sufyan İbn Uyeynənin - rahmətullahi aleyhi - belə dediyini dinlədim: Sünnətə uyğun etiqad on xüsusdur. Hər kimdə bu on xüsus olarsa o, sünnəti tamamlamış olar. Onlardan bir şeyi tərk edən isə Sünnəti tərk etmiş olar: Qədəri qəbul etmək, Əbu Bəkr və Ömərnu hamıdan önə keçirmək, Hovuz, Şəfaət. Mizan və Sıratı qəbul etmək. İman – söz və əməldir, Quran Allahın kəlamıdır, qəbr əzabı və qiyamət günü dirilmək haqdır, heç bir müsəlman haqqında (Cənnətlik və ya Cəhənnəmlik olduğu barəsində) qəti şəhadət etməyin”. Sufyan İbn Uyeynə, Bişr əl-Mərisinin Quranın məxluq olduğuna dair olan kitabını gördükdə dedi: “Bu Xristianların sözlərinə nə qədər də bənzəyir”114.


Tubulyar süd vəzisi - səbəbləri və müalicəsi I Med-portal.az\nƏsas səhifə / Estetik problemlər / Tubulyar süd vəzisi\nOxuma vaxtı: 10 dəq Oxunma sayı: 2012\nTubulyar süd vəzisi – süd vəzilərinin sahəsinin kiçilməsi, toxumaların çatışmazlığı, alveolyar yırtıq və ptozla xarakterizə edilən inkişaf anomaliyasıdır. Sadalanan pozğunluqlar nəticəsində süd vəzisi «boruşəkilli» forma və qeyri-estetik görünüş alır. Patologiya adətən ikitərəfli olur. Diaqnoz obyektiv müayinənin nəticələrinə əsasən qoyulur. Əməliyyatönü mərhələdə əlavə üsullar qismində mammoqrafiyadan istifadə olunur. Tubulyar süd vəzisini korreksiya etmək üçün rekonstruktiv plastik əməliyyatlar – endoprotezlənmə tətbiq olunur.\nTubulyar süd vəzisinin səbəbləri\nTubulyar süd vəzisinin patogenezi\nTubulyar süd vəzisinin əlamətləri\nTubulyar süd vəzisinin korreksiyası\nTubulyar süd vəzisi barədə ümumi məlumat\nTubulyar süd vəzisinin (latınca «tuba» – boru) yayılma tezliyi barədə dəqiq məlumatlar yoxdur, bu da ifadəli simptomatikanın olmaması səbəbindən pasiyentlərin həkimə müraciət etməmələri ilə bağlıdır. Patologiyanın hər 1000 qadından 20-də rast gəlindiyi ehtimal olunur.\nTubulyar süd vəzisinin yaranma səbəbləri\nPatologiyanın etioloji səbəbləri indiyə qədər müəyyən edilməmişdir. Naməlum səbəblərdən süd vəzisinin toxumalarında yaranan sərt birləşdirici toxuma qatı sıx tor və ya futlyar əmələ gətirir. Cinsi yetişkənlik dövründə bu arakəsmələr piy və vəzi toxumasına nisbətən zəif inkişaf edir, nəticədə süd vəziləri deformasiyalaşır, areola və döş giləsi istiqamətində böyüməyə başlayır. Tor və ya futlyardan xarici tərəfdə piy toxuması inkişaf etmədiyindən süd vəzisinin xarici görünüşü dəyişir. Xəstəliyin yaranmasını izah edən bir neçə nəzəriyyələr mövcuddur:\nGenetik amillər. Tubulyar süd vəzisinin ailəvi halları qeydə alınmışdır. Lakin patologiyanın inkişafına cavabdehlik daşıyan genlər, irsən ötürülmənin dəqiq xarakteri və digər detallar aşkar edilməmişdir.\nTeratogen amillər. Bu hipotezə əsasən anomaliya anadangəlmə xarakter daşıyır, bətndaxili inkişaf dövründə kimyəvi və ya bioloji təsirlərdən yaranır.\nQazanılmış amillər.Bəzi tədqiqatçılar patologiyanın anadangəlmə xarakterli olmasını təkzib edərək, yeniyetmə dövrünə qədər heç bir dəyişikliklərə rast gəlinmədiyini qeyd edirlər. Onların fikrincə müəyyən xəstəliklər, eləcə də dar büstqalterin geyinilməsi zamanı süd vəzilərinin qan təhcizatının pozulması patologiyanın inkişafına gətirib çıxarır.\nAnomaliyanın dəqiq səbəblərinin elmə məlum olmaması xəstəliyin erkən diaqnostika və etiotrop müalicəsini mümkünsüz edir.\nTubulyar süd vəzisi-nin inkişafı cinsi yetişkənlik dövründə başlayaraq, 17-20 yaşlarda sona çatır. Bu dövrdən sonra anomaliya nadir hallarda proqressivləşir. Hamiləlik və laktasiya patologiyanın ifadə dərəcəsinə çox cüzi təsir edir. Birləşdirici toxuma stromasının bəzi sahələri qalınlaşır və elastikliyini itirir, süd vəzisinin əsasında sərt həlqə əmələ gəlir. Qız uşaqları inkişaf etdikcə birləşdirici toxumadan bərk konsistensiyalı karkas və ya futlyar formalaşır, bu törəmə vəzi və piy strukturlarının eninə böyüməsinin qarşısını alır.\nNormal vəzi komponentlərinə yalnız futlyarın hüdudları daxilində rast gəlinir. Bu səbəbdən patologiya süd vəzisinin aşağı və daxili hissələrində və yaxud bütün səth boyunca toxumaların çatışmazlığı ilə özünü büruzə verir. Ağır hallarda böyümə prosesində toxumalar sıxılır, süd vəzilərinin qan təhcizatı pozulur, bu da sklerozlaşmanı sürətləndirir. Pasiyentlərdə areola nahiyəsi genişlənir, «areolyar yırtıq» adlanan vəziyyət inkişaf edir. Vəzi toxumasının trofikasının pozulması, areola və döş giləsinin anomal forma və ölçüləri ilə əlaqədar laktasiya dövründə uşağın əmizdirlməsi çətinləşə bilər.\nTubulyar süd vəzisinin təsnifatı\nPlastik cərrahiyyədə tubulyar süd vəzisinin üç klinik forması ayırd edilir. Bu formalar anomaliyanın ardıcıl inkişaf mərhələləri olmayıb, bir-birindən qüsurun ifadə dərəcəsi və vəzi toxumalarının defisitinə görə fərqlənir.\nBirinci tip. Birləşdirici toxuma mənşəli arakəsmələr süd vəzisinin medial və aşağı kvadrantlarda böyüməsini çətinləşdirir, toxuma defisiti yaranır. Qüsur zəif ifadə olunur. Süd vəzisi bir qədər yuxarı qalxır, areoala və gilə dəyişmir. Əksər hallarda korreksiyaya ehtiyac yaranmır.\nİkinci tip. Aşağı kvadrantlarda toxumaların ifadəli defisiti müşahidə olunur. Süd vəzisi aşağıya doğru yerini dəyişir, baxış zamanı areolanın genişlənməsi və süd vəzisinin yastılanması qeydə alınır.\nÜçüncü tip. Birləşdirici toxumadan futlyar formalaşır. O, süd vəzisinin əsasını daraldaraq, böyüməyə məhdudiyyətlər yaradır. Toxuma defisiti kəskin nəzərə çarpır. Tubulyar süd vəzisinin yalnız gilə istiqamətində böyüməsi gilə-areola kompleksinin kəskin dərəcədə genişlənməsi, areolyar yırtığın inkişafı ilə nəticələnir.\nTubulyar süd vəzisi xarici baxış zamanı aşkarlanır. Süd vəziləri anomaliyanın tipindən asılı olaraq, konusvari və ya silindrə bənzər formaya malik olur. Orqanın əsasının daralması süd vəziləri arasındakı sahənin genişlənməsinə və onların ptozuna gətirib çıxarır. Areolaların genişlənməsi, çox zaman inkişafdan qalması (qadının yaşına uyğun olmaması), gilənin yastılanması müşahidə olunur. Döş giləsinin içəri batması və onun anomaliyaları izlənilə bilər. Ağır hallarda areola-gilə kompleksinin qabarması ilə təzahür edən areolyar yırtıq əmələ gəlir.\nSubyektiv əlamətlərə (ağrı, diskomfort) adətən rast gəlinmir. Laktasiya dövründə vəzi toxumasının həcminin azalması ilə əlaqədar süd ifrazı zəifləyə bilər. Areola-gilə kompleksinin quruluşunun pozulması nəticəsində uşaq giləni düzgün tuta bilmir, bu isə öz növbəsində körpənin hava udmasına və südün miqdarının daha da azalmasına səbəb olur.\nTubulyar süd vəzisinin ağırlaşmaları\nMüalicə aparılmadıqda belə tubulyar süd vəzisinin üzvi ağırlaşmaları baş vermir. Patologiyanın mastopatiya və onunla bağlı pozulmaların inkişaf riskini yüksəltməsi barədə məlumatlar mövcuddur, lakin dəqiq korrelyasiya aşkar edilməmişdir. Pasiyentlər çox zaman psixoloji pozğunluqlardan əziyyət çəkir – estetik qüsur komplekslərin yaranmasına və nevrozun inkişafına gətirib çıxara bilər. Qüsurun cərrahi korreksiyasından sonra bəzən hematomalar formalaşır, kobud çapıqlar əmələ gəlir, əməliyyat yarası infeksiyalaşır.\nTubulyar süd vəzisinin diaqnostikası\nDiaqnozun qoyulmasında heç bir çətinlik yaranmır. Mammoloq süd vəzilərinin forma və ölçülərini təyin edir, orqanın quruluşunun pozulmasına (bərkimələrin olması) diqqət yetirir. Differensial diaqnostika mastopatiyanın bəzi tipləri ilə aparılır. Palpasiyada vəzinin bəzi yerlərdə bərkiməsi, döş giləsinin içəri batması, areolyar yırtığın yaranması aşkar edildikdə süd vəzilərinin USM və mammoqrafiya icra olunur. Sadalanan müayinələr həmçinin əməliyyatönü mərhələdə də yerinə yetirilir.\nPatologiyanı aradan qaldırmaq üçün cərrahi müalicə üsullarından istifadə olunur, onların xarakteri patoloji vəziyyətin ifadəliliyi və pasiyentin istəyindən asılıdır. Əməliyyat süd vəzilərinin böyüməsinin başa çatdığı dövrdə (22-24 yaşdan sonra) aparılır. Erkən korreksiya süd vəzisinin formasının dəyişməsinə səbəb ola bilər, belə hallarda əlavə müdaxilələrə ehtiyac yaranır. Ağır formalarda (III tip tubulyar süd vəzisi) estetik görünüşü bərpa etmək üçün kompleks cərrahi müalicə tələb olunur, onun müddəti təxminən 1 il təşkil edir.\nSüd vəzisinin endoprotezlənməsi. Tubulyarlığın korreksiyası məqsədilə süd vəzisinə periareolyar kəsikdən implantatlar yerləşdirilir. Bəzi hallarda simmetriya əldə etmək üçün xüsusi implantatlardan istifadə olunur.\nToxuma espanderinin yerləşdirilməsi. II və III tip tubulyar süd vəzilərinin endoprotezlənməyə hazırlıq mərhələsində tətbiq olunur. Müdaxilənin məqsədi implantatın yerinin formalaşdırılması üçün toxumaların dartılmasından ibarətdir. Espanderi yerləşdirdikdən sonra o, izotonik məhlulla doldurulur, hər 14 gündən bir mayenin həcmi artırılır. Toxumaların çatışmazlığının ifadəliliyindən asılı olaraq, dartılma prosesi minimum 2-3 ay davam edir.\nAreola və döş giləsinin kiçildilməsi. Əməliyyat izoləolunmuş şəkildə (I tip tubulyarlıq) və ya daha ifadəli formalarda korreksiyanın yekun mərhələsi kimi aparıla bilər. Giləətrafı haşiyənin diametrinin 4 sm-dən çox olmaması şərtilə areolanın kənarları kəsilir və dəriyə tikilir.\nTubulyar süd vəzisinin proqnozu\nHəyat və sağlamlıq üçün proqnoz qənaətbəxşdir. Bəzən laktasiya dövründə çətinliklər yaranır, lakin əksər hallarda pasiyentlərin şikayətləri süd vəzisinin qeyri-estetik quruluşu və ikincili psixoloji pozğunluqlarla bağlı olur. Cərrahi korreksiyadan sonra müəyyən ağırlaşmalar (hematoma, keloid və hipertrofik çapıqlar, seroma) baş verə bilər, lakin onların tezliyi yüksək olmur. Uzaq dövrlərdə implantatın yerdəyişməsi və ya konturlarının nəzərə çarpması, zədələnməsi müşahidə oluna bilər.


Fariz Məmmədov revanşa tam hazırdır » Sportnet.az\nFariz Məmmədov revanşa tam hazırdır\nTarix: 31-05-2014, 14:20 Baxış sayı: 808 > Bölmə: Slider / Baş xəbər / Boks\nPeşəkar boksçu Fariz Məmmədov bu gün Qəbələdə mətbuat konfransı keçirib. Sportnet.az-ın məlumatına görə, tədbir alman Matias Pelklə iyunun 7-də onun vətənində keçiriləcək Avropa çempionu titulu uğrunda revanş döyüşünə həsr olunub.\nKonfransda boksçunun kubalı məşqçisi Lazaro Martines də iştirak edib. İlk olaraq öz fikirlərini Martines bildirib:\n"Artıq neçə müddətdir ki, Qəbələdəyik və bərpa prosesi keçirik. Fiziki hazırlıq üzrə bütün istədiklərimizi həyata keçirmişik. Taktiki cəhətdən də lazım olan bütün məşqləri yüksək səviyyədə təşkil edə bildik. Sonuncu məşqdə Farizi Olimpiya çempionu səviyyəsində güclü bir idmançı kimi gördüm. Ümid edirik ki, məşqlərimiz döyüşdə bəhrəsini verəcək. Planımız belədir ki, raundları artan temp üzrə keçirək. Məmmədovun revanş döyüşündə qalib olacağına çox inanıram”.\nDaha sonra azərbaycanlı boksçu uduzduğu döyüş və qarşıdakı revanş görüşü barədə məlumat verdi:\n"Matias Pelklə döyüşdə döyülüb uduzsaydım, bəlkə də boksu buraxardım. Həmin döyüşdən təqribən 2 həftə öncə sinəmdən qüvvətli zərbə almışdım. Pelklə döyüşün 2-ci raundundan sonra şiddətli ağrılar başladı. Bəli, 8-ci raunddan sonra döyüşü saxladım. Bilmirdim ki, sinəmdə çat əmələ gəlib. Etibar etdiyim həkimin hər şeyin qaydasında olduğunu bildirməsi, məni bu vəziyyətə saldı. Həmin döyüşdən sonra müayinə üçün Avstriyaya göndərildim. Elə orda da aydın oldu ki, qabırğam sınıb. Buna baxmayaraq, məşqləri dayandırmamışam.\nGələn həftənin şənbə günü Hamburqda Pelklə revanş döyüşünə çıxacam. Onun güclü olması, məni daha çox motivasiya edir”.\nArdından Fariz jurnalistlərin suallarını cavablandırıb.\n-Mateas Pelklə ilk döyüşdən hansı nəticələri çıxarmısan? Bu dəfəki döyüşdə hansı dəyişiklikləri edəcəksən?\n-İlk döyüşdə zədəm məni erkən hücuma atılmağa sövq etdi. Bu dəfə daha təmkinli olacam. Onunla çox sayda raund keçirmək istəyirəm. Ona xeyli zərbə endirmək istəyirəm. Fərqli taktikaya üstünlük verəcəm.\n-Özünəinamın olduqca böyükdür. Bu nədən qaynaqlanır?\n-2013-ün avqustundan Pelkə hazırlaşıram. Bir ilə yaxındır ki, buna doğru gedirəm.\n-Qəbələdə baş tutan döyüşə xeyli azarkeş gəlmişdi. O cümlədən yüksək rütbəli şəxslərin zalda olması sənə necə təsir etdi?\n-Bu, məni daha da motivasiya etdi. Həyəcan hər bir şəxsdə olur.\n-Qisas hissinin səninlə acı zarafat edəcəyindən çəkinmirsən?\n-Yox, qətiyyən. Çünki qisas almağa getmirəm. Sadəcə, iki güclü əlcək ustasının döyüşündə, qalib gəlmək istəyirəm.\n"Azərbaycan yaxşı komandadır"\nTarix: 11-09-2019, 00:31 Bölmə: Futbol / Milli komanda\nAPOEL-in qrup mərhələsi üçün heyəti\nTarix: 3-09-2019, 20:54 Bölmə: Futbol / Avropa Liqası / Baş xəbər / Slider / Qırmızı\nTarix: 8-09-2019, 01:11 Bölmə: Baş xəbər / Döyüş növləri / Boks / Slider / Qırmızı\nAFFA-da məşqçilərlə görüş keçirildi\nTarix: 26-08-2019, 13:21 Bölmə: Futbol\nAvropa çempionatında cəmi 1 medal\nTarix: 9-09-2019, 09:58 Bölmə: Döyüş növləri / Boks


Rufiz Qonaqov: “2016-cı ildəki uğurlarımız cənab Prezident İlham Əliyevin müstəqil və uzaqgörən siyasətinin nəticəsidir” » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nDate: 26 Dekabr 2016, 12:00, Oxunma sayı: 1592\nBaşa vurmaqda olduğumuz 2016-cı il bir sıra müsbət və mənfi məqamları ilə yadda qaldı. Dünyada, xüsusilə də, Yaxın Şərqdə geniş vüsət alan dini radikalizm, terror hadisələri, siyasi təlatümlər, yüz minlərlə insanın həlak olması, milyonlarla insanın qaçqın və köçkün vəziyyətinə düşməsi tarixə həkk olundu. Eləcə də, neftin qiymətində müşahidə olunan qalxıb-enmələr, ayrı-ayrı ölkələrin valyutalarının dəyərdən düşməsi dünya iqtisadiyyatına ciddi təsir göstərdi. Ötən ilin yekunları və 2017-ci ildən gözləntilərlə bağlı Prezident Yanında QHT-lərə Dövlət Dəstəyi Şurasının üzvü, Beynəlxalq Münasibətlərin Araşdırılması Mərkəzinin rəhbəri Rufiz Qonaqov suallarımızı cavablandırıb.\n-Hələ 2015-ci ilin yekunları ilə bağlı dəyərləndirmə apararkən qarşıdan gələn ilin gərgin keçəcəyi proqnozlaşdırılırdı. Aparılan təhlillər əsasında yaranan gözləntilər 2016-cı ildə sülh və əmin-amanlığın təmin edilməsində ciddi problemlərin yaşanılacağından xəbər verirdi. Başa vurmaqda olduğumuz bu ildə dünyada və regionda siyasi-iqtisadi və hərbi böhranın daha da dərinləşdi, qanlı toqquşmalar artan xətt üzrə davam etdi. Yaxın Şərqdə - Suriya, İraq, Yəmən və digər qonşu ölkələrdə baş verən hərbi qarşıdurmalar və bunun nəticəsi olaraq meydana çıxan hümanitar böhran, qaçqın problemi qlobal xarakter aldı.Qaçqınların üz tutduğu Avropada irqçilik, İslamofobiya meyilləri gücləndi, sivilizasiyalararası gərginlik artdı.Türkiyə-Rusiya münasibətlərində yaşanan gərginlik nisbətən aradan qalxsa da, dekabrın 19-da Ankarada səfir Andrey Karlovun qətlə yetirilməsi hər iki ölkə üçün arzuolunmaz bir hadisə oldu.Bu hadisə növbəti dəfə Türkiyə-Rusiya münasibətlərinə xələl gətirmək məqsədi daşıyırdı.Türkiyəni təkləmək, ölkədəki vəziyyəti gərginləşdirmək, diplomatlar arasında vahimə yaratmaq, dövlətin imicinə zərbə vurmaq terrorçuların əsas məqsədi olub.Amma iki ölkənin bu hadisəni birmənalı şəkildə pisləməsi, birgə təhqiqatın aparılması münasibətləri korlamaq istəyən qüvvələrin arzularını gözlərində qoydu. Təəssüf ki, 2016-cı il bizə qardaş ölkə olan Türkiyə üçün xoşagəlməz hadisələrlə dolu oldu. 15 iyulda terrorçu Fətullah Gülən şəbəkəsinin hərbi çevriliş cəhdi, PKK-nın fəallaşması, Türkiyənin bir neçə şəhərində terror hadisələrinin törədilməsi və yüzlərlə günahsız insanın öldürülməsini təəssüf hissilə qeyd etməliyəm. 2016-cı ildəki siyasi proseslərə nəzər saldıqda ABŞ-Rusiya, Avropa-Rusiya münasibətlərində soyuqluğun daha da artdığını, Rusiyaya qarşı sanksiyaların daha da genişləndirildiyini və nəticədə sonuncu ölkədə ciddi iqtisadi geriləmənin, maliyyə problemlərinin yaşandığını görmək mümkündür. ABŞ-da keçirilən prezident seçkiləri, Respublikaçılar Partiyasının namizədi, iş adamı kimi məşhur olan, qeyri-adi vədlərilə gündəm yaradan Donald Trampın prezident seçilməsini də mühüm siyasi hadisə kimi qeyd etmək olar. Siyasi çaxnaşmaların, oyunların nəticəsi olaraq dünya bazarında neftin qiymətinin düşməsi əsas gəliri "qara qızıl”dan olan ölkələrin iqtisadiyyatına ciddi mənfi təsir göstərdi.Azərbaycan da neftin qiymətinin süni qaydada aşağı salınmasından müəyyən qədər zərər çəkən ölkələrdəndir.Buna baxmayaraq, ölkə rəhbərliyinin çevik siyasəti, iqtisadi islahatları nəticəsində biz bu böhrandan çıxa bildik və iqtisadi-inkişaf tempini qoruduq.\n- Bu müddət ərzində Azərbaycanda siyasi sabitlik, sağlam iqtisadi mühüt qorunub saxlanıldı, dövlət idarəçiliyində islahatlar aparıldı. Dünyada cərəyan edən ictimai-siyasi gərginlik, iqtisadi böhran, hümanitar fəlakət fonunda Azərbaycandakı sabitlik, inkişaf, tolerantlıq bizə deməyə imkan verir ki, 2016-cı il ölkəmiz üçün düşərli olub. İl ərzində ölkəmizin beynəlxalq arenada dostlarının sayı artdı, mövqelərimiz daha da möhkəmləndi. Beynəlxalq əhəmiyyətli tədbirlərə ev sahiblik edən ölkəmiz bu sahədə xüsusi təcrübə əldə edib. İl ərzində Bakıda BMT -nin Sivilizasiyalararası Dialoq Forumu , 5-ci Bakı Humanitar Forumu və s. dünya əhəmiyyətli tədbirlər keçirildi. Qonaqlar ölkəmizdə tolerant və multikultural mühütün əyani şahidi oldular. Sentyabrda Azərbaycanın Konstitusiyasına edilən dəyişiklikləri də uğurlu hadisə adlandırmaq olar. Referendumda Azərbaycan vətəndaşları yüksək aktivlik göstərərək cənab Prezdentin təqdim etdiyi təkliflərə "hə" dedi. Referendum Azərbaycanın gələcək inkişafı üçün əhəmiyyətli hadisə oldu. 2016-cı ildə Azərbaycan regionda sabitləşdirici rol oynayan, risklərin azaldılması üçün çalışan ölkə olduğunu bir daha sübut etdi. İqtisadi məsələlərə gəldikdə isə yuxarıda qeyd etdiyim kimi, neftin qiymətinin düşməsinin və manatın devalvasiyaya uğramasının Azərbaycanda iqtisadi proseslərə təsirsiz ötüşmədi. Düşünürəm ki, neftin qiymətinin azalması iqtisadi yox, siyasi amillərlə bağlıdır.2016-cı ildə qeyri-neft sektorunun inkişafı prioritet oldu.Neftdən asılılığın minimuma endirilməsi ilə bağlı tədbirlər görüldü.İnformasiya-kommunikasiya texnologiyaları, turizm və nəqliyyat sektorunun inkişafı diqqət mərkəzində saxlanıldı.Bank sektorunda, milli təhlükəsizlik sistemində köklü islahatlar aparıldı.\n-Dağlıq Qarabağ münaqişəsinin həlli istiqamərində görülən işlərdən danışarkən bu ilin aprel ayında cəbhə bölgəsində 4 günlük hərbi əməliyyatlar zamanı əldə etdiyimiz uğurlar xüsusi vurğulanmalıdır.Həmin döyüşlər Azərbaycanda hərbi-vətənəpərvərlik ruhunu yüksəltdi.Dağlıq Qarabağ münaqişəsinin həllilə bağlı rəsmi Bakının prinsipial mövqeyi bu ildə qəti şəkildə ortaya qoydu.Artıq beynəlxalq güclər münaqişənin Azərbaycanın ərazi bütövlüyü çərçivəsində həll ediləcəyini etiraf etmək məcburiyyətində qalıblar. Ermənistan-Azərbaycan, Dağlıq Qarabağ münaqişəsinin nizamlanması ilə bağlı aparılan danışıqlarda ciddi irəliləyiş əldə olunmasa da, Ermənistanın işğalçı, sülh istəməyən ölkə olduğu bir daha dünyaya çatdırıldı. Ermənistan status-kvonu mümkün olduğu qədər uzatmağa çalışır, işğal olunmuş torpaqlardan çəkilmək niyyətində deyil.Ermənistan hesab edir ki, danışıqları istədiyi vaxta qədər uzada bilər.Azərbaycan isə münaqişənin qısa müddətdə həllini istəyir.ATƏT-in Minsk Qrupunun həmsədrləri bu istiqamətdə işğalçıya heç bir ciddi təzyiq göstərilmirlər.Azərbaycanın mövqeyinin beynəlxalq hüquqa və BMT Təhlükəsizlik Şurasının qətnamələrinə əsaslanır.\n- Əsası ümummilli lideri Heydər Əliyev tərəfindən qoyulan siyasi kurs bu gün cənab prezident İlham Əliyev tərəfindən uğurla həyata keçirilir. Yuxarıda sadaladığım uğurlar birbaşa cənab Prezidentin yürütdüyü rasional siyasətin nəticəsidir. Həm siyasi, iqtisadi, sosial, həm də hərbi uğurlarımızın arxasında düşünülmüş dövlət strategiyası, proqramlar durur. Hazırda Azərbaycanda yeni islahatlar dalğası başlayıb. Prezident İlham Əliyevin təşəbbüsü və bilavasitə rəhbərliyi altında güclü islahatlar konsepsiyası hazırlanıb. Bu islahatlar Azərbaycanın dayanıqlı inkişafının məntiqi davamıdır. Prezident İlham Əliyevin "Azərbaycan xalqı daha yaxşı yaşamağa layiqdir” tezisi özündə çox böyük konsepsiyanı ehtiva edir. Cənab Prezident İlham Əliyevin qeyd etdiyi ki, Azərbaycan heç bir ölkədən yardım istəmir: "Biz borc alan ölkədən borc verən ölkəyə çevrilmişik. Bizim maliyyə vəziyyətimiz kifayət qədər möhkəmdir.Ölkəmizdə heç bir çətin vəziyyət yoxdur.Bizim maliyyə göstəricilərimiz dünya miqyasında ən yüksək səviyyədədir – istər xarici borc olsun, istər valyuta ehtiyatları, istərsə də iqtisadi inkişaf olsun.Azərbaycan inamla inkişaf edir.Bizim iqtisadi inkişafımız son illər ərzində dünya miqyasında ən sürətli idi.Görüləcək işlər və aparılacaq dərin islahatlar nəticəsində biz tamamilə neft amilindən asılılığı kənara qoyacağıq".Əvvəlki mərhələdə başlıca resurs kimi neft strategiyası götürülürdüsə bu gün iqtisadi vektorlar fərqli amillərə yönəldilir. İqtisadiyyatın şaxələndirilməsi prioritet vəzifə kimi qarşıya qoyulub. Hesab edirəm ki, əvvəlki illərdə olduğu kimi, qarşıdakı mərhələdə də Azərbaycan Prezident İlham Əliyevin qüdrətli liderlik keyfiyyətindən irəli gələrək dinamik inkişaf tempini saxlayacaqdır\n- 2017-ci illə bağlı gözləntiləriniz nədən ibarətdir?


f.f.d. Qəmər Cavadlı | 2016-09-28\nQurani-Kərimdə və Rəsulullahın (s.ə.s.) hədislərində dölün qəsdən öldürülməsi ilə bağlı ayrıca açıqlama yoxdur. Bu isə həmin dövrdə dölün öldürülməsi kimi icraatın olmaması ilə bağlı ola bilər. Hicri tarixi birinci əsrinin axırlarından etibarən dölün qəsdən və ya bilməyərək öldürülməsinə toxunulsa da, dörd əsrdən sonra doğuşun qarşısını almaq üçün ana bətnindəki körpənin müəyyən bir müddət ərzində məhv edilməsinin halal olub-olmaması müzakirələri başlayıb. Uca Allah Qurani-Kərimdə “qız uşaqlarının diri-diri torpağa basdırılaraq öldürülməsi” cinayətinə açıq şəkildə, dölün ana bətnində öldürülməsi hadisəsinə isə ümumi qaydalarla toxunub:\n“Diri-diri torpağa gömülən körpə qızdan: “Axı o hansı günaha görə öldürüldü?” - deyə soruşulacağı zaman...” (Təkvir surəsi, 8-9).\nXüsusilə də “haqsız yerə insanın öldürülməsi”ni qadağan edən ayələrə dölün öldürülməsi də daxildir:\n“...hər kəs bir kimsəni öldürməmiş (bununla da özündən qisas alınmağa yer qoymamış) və Yer üzündə fitnə-fəsad törətməmiş bir şəxsi öldürsə, o, bütün insanları öldürmüş kimi olur. Hər kəs belə bir kimsəni diriltsə (ölümdən qurtarsa), o, bütün insanları diriltmiş kimi olur...” (əl-Maidə”, 32).\nBaşqa bir ayədə Allah Peyğəmbərinə (s) qadınlardan beyət alarkən övladlarını öldürməmələri haqqında da söz vermələrini əmr edir:\n“Ya Peyğəmbər! Mömin qadınlar Allaha heç bir şərik qoşmayacaqları, oğurluq və zina etməyəcəkləri, övladlarını öldürməyəcəkləri ... barədə sənə beyət etmək üçün yanına gəldikləri zaman onların beyətini qəbul et və Allahdan onların bağışlanmasını dilə. Həqiqətən, Allah bağışlayandır, rəhm edəndir!” (əl-Mumtəhinə, 12).\nAyədəki “övladlarını öldürməyəcəkləri” əmrinə ana bətnindəki döl də daxildir. Çünki ilk gündən etibarən mayalanmış həmin hüceyrə artıq canlıdır. Hətta İslam dini dölü dünyaya gəlməmişdən əvvəl canlı hesab etdiyi kimi, varis olaraq ona yaxınlarının mirasından da pay ayırır.\nHəzrət Peyğəmbərin (s.ə.s.) insanın yaradılışı ilə bağlı müxtəlif hədisləri var. Mənbələrdəki bir hədisə görə, Rəsulullah (s.ə.s.) insanların yaradılışlarını və talelərinin (alın yazıları) yazılmasını açıqlayarkən belə buyurub:\n“Hər kəsin yaradılışı ananın bətnində qırx gündə ərsəyə gəlir, sonra orada, eyni müddət ərzində aləqə (qatılaşmış qan və ya asılan nəsnə) olur, yenə eyni qədər vaxtdan sonra “muzğa” (bir çimdik ət) formalaşır. Bundan 120 gün sonra Allah tərəfindən bir mələk göndərilir, ona ruhu üfürülür və dörd şey əmr edilir: ruzisi, əcəli, əməli (edəcəkləri) və əbədi həyatdakı vəziyyəti, Cənnətlik, yoxsa Cəhənnəmlik olacağı yazdırılır...”. (Buxari, “Bədul-xəlq”, 6; Müslim, “Qədər”, 1-5).\nBu hədisin başqa mənbələrdə qeyd olunan yaradılışla bağlı hədislərdən mühüm fərqləri var. Belə ki, ruhun üfürülməsinə qədər keçən müddət sözügedən hədisdə 120 gün olduğu halda, başqa hədislərdə isə üç fərqli gün qeyd edilib: 40, 42, 45. Həmin hədislərin birində də 42 gündən sonra göz, qulaq, dəri, ət və sümüyün yaradıldığı, sonra mələk tərəfindən Allaha “oğlan, yoxsa qız” - deyə soruşulduğu, Allahın hökm etdiyi və mələyin də yazdığı bildirilib. Bu hədislərin qeyd edildiyi mənbələr doğru olduğu üçün sənəd (hədisi bizə nəql edən şəxslər) haqqında mənfi şeylər söyləmək doğru deyil. Ola bilsin ki, hədisi Həzrət Peyğəmbərdən (s.ə.s.) ilk nəql edənlər və ya onlardan eşidənlər bu məsələni səhv başa düşüblər, yaxud eşitdikləri kimi çatdıra bilməyiblər. Əks təqdirdə bu ziddiyyətlər və həqiqətə uyğun olmayan bəyanatlar Rəsulullaha (s.ə.s.) istinad edilər ki, bunun da qəbul edilməsi mümkün deyil. İnsanın ana bətnindəki mərhələləri Quranda və hədislərdə zahiri olaraq, baxan adamın görəcəyi mənzərəyə görə açıqlanıb, bundan insanların ibrət almaları, Uca Allahın varlıq, birlik, iradə və qüdrətini başa düşmələri üçün ifadə olunub.\nAna bətnindəki körpəyə ruhun üfürülməsinin mənası və mahiyyəti, eynilə ruhun özü kimi məchuldur. Həzrət Peyğəmbərin (s.ə.s.) dölə ruhun üfürülməsi ilə əlaqəli açıqlamaları ancaq insanın yaradılışının mərhələlərini və alın yazısı kimi bilinən taleyi başa salmaq məqsədi daşıyır. Bu mərhələlərin heç birində ana bətnindəki körpənin məhv edilməsi ilə bağlı izahat yoxdur.\nQeyd edilən hədislər haqqında belə fikrin yaranması səbəbi aşağıda qeyd olunacaq mühüm ziddiyyətlər və məlum olan həqiqətə tərs açıqlamalardır:\n1. Ruhun üfürülməsinə qədər ötən müddət üçün qeyd edilən rəqəmlər 40, 42, 45 və 120 gün olaraq fərqlidir. Ruhun üfürülməsi hadisəsi müəyyən bir müddət sonra olduğuna görə, bu hədislərin hamısı doğru (səhih) olaraq qəbul edilə bilinməz.\n2. Ana bətnindəki canlının cinsinin Allah tərəfindən 40-cı gündən sonra müəyyənləşdirilməsi ilə bağlı açıqlama da elmin gəldiyi nəticəyə ziddir. Çünki uşağın cinsi və başqa xüsusiyyətləri hamiləliyin birinci günündən, daha doğrusu mayalanmanın gerçəkləşdiyi andan etibarən məlum olur.\n3. Tibb alimlərinin qeydlərinə görə, hamiləliyin üçüncü həftəsinin axırında ürək döyünməyə başlayır, 24-25-ci gündə göz, qulaq, qol və ayaqla bağlı ilk formalar, 30-cu gündə gözdəki lens, 36-42-ci günlərdə əl və ayaqlardakı barmaqları ayıran deşiklər və qulağın forması meydana gəlir.\nMüqəddəs dinimizin tarixini, zəngin mənəvi dəyərlərini öyrənən və təbliğ edən görkəmli İslam tətqiqatçısı, akademik Vasim Məmmədəliyev yazır: "İslam şəriətində "isqatul-cənin", müasir ərəb dilində "ishaz" adlanan abort İslamda olduğu kimi, İslamdan əvvəlki dinlərdə də geniş müzakirə obyekti olmuşdur. Məsələnin tarixinə müxtəsər bir nəzər salsaq, görərik ki, qədimdən bəri müxtəlif xalqlarda və müxtəlif dinlərdə uşaqlara münasibət müxtəlif cür olmuşdur. Uşaqların qurban edilməsi (Allah yolunda qurban kəsilməsi) qədim kənanilərdən yunanlara, hindlilərdən çinlilərə qədər bir çox insan toplumlarında bir ənənə halını almasına baxmayaraq (istər səmavi, istərsə də qeyri-səmavi) dinlər abortu (süni yolla uşaq saldırmağı) qadağan etmişlər”.


Azərbaycanda baş verən avtomobil qəzalarında 8 nəfər ölüb, 20-si yaralanıb\nHadisə 4 Yanvar 2012 15:24 (UTC+04:00)\nAzərbaycanda ötən iki gün ərzində baş verən avtomobil qəzalarında 8 nəfər ölüb, 20 nəfər yaralanıb. Trend-in məlumatına görə, bu barədə Daxili İşlər Nazirliyinin mətbuat xidmətindən çərşənbə günü bildirilib.\nYanvarın 2-də saat 10:00 radələrində Sabirabad rayonu ərazisində, Bulaqlı kənd sakini Qabil Gözəlov "VAZ-21099" markalı avtomaşını idarə edərkən rayon sakini Bəhram Astanovu vurub. Xəsarətlə xəstəxanaya yerləşdirilmiş piyada orada ölüb.\nHəmin gün digər hadisə saat 21:00 radələrində Sabirabad rayonunun Cəngən kəndi ərazisində baş verib. Rayon sakini Taleh Həsənov "VAZ-2107" markalı avtomaşını idarə edərkən kənd sakinləri Mübariz Vəliyevi və Damət Soltanovu vurub. Xəsarət alan sürücü və iki piyada xəstəxanaya yerləşdirilib. Soltanov orada ölüb, digərlərinin vəziyyətləri isə orta-ağırdır.\nYanvarın 2-də saat 14:30 radələrində Hacıqabul rayonu ərazisində rayon sakini Həmid Hüseynov "VAZ-21060" markalı avtomaşını idarə edərkən onu aşırıb. Nəticədə sürücü hadisə yerində ölüb.\nHəftənin ilk günü saat 23:00 radələrində Bərdə rayonunun Qaradırnaq kəndi ərazisində isə kənd sakini Əli Qaraşov "Moskviç" markalı avtomaşını idarə edərkən onu aşırıb. Nəticədə sərnişinləri - 8 yaşlı Zərqələm Bayramlı hadisə yerində ölüb, Yeganə Bayramova isə xəstəxanaya yerləşdirilib, vəziyyəti orta-ağırdır.\nDünən saat 22:00 radələrində Yevlax şəhəri ərazisində, şəhər sakini Faiq Xəlilovun idarə etdiyi "QAZel" və Bərdə rayon sakini Bayram Qurbanovun idarə etdiyi "Mercedes" markalı avtomaşınlar toqquşub. Xəsarət almış Qurbanov və sərnişinləri - oğlu Zaur, qohumu 4 yaşlı Vaqif Dadaşov, habelə Elmira Əliyeva xəstəxanaya yerləşdiriliblər. Qurbanov orada ölüb, digərlərinin vəziyyətləri isə orta-ağırdır.\nDünən saat 15:30 radələrində isə Şəki şəhəri ərazisində şəhər sakini Qalib Məsimov "MAZ" markalı avtomaşını idarə edərkən yolu keçən Nişanə Əhmədova və onun anası Sədayəni vurub. Nəticədə Əhmədova hadisə yerində ölüb, xəsarət almış Sədayə isə xəstəxanaya yerləşdirilib, vəziyyəti orta-ağırdır.\nYanvarın 3-də saat 20:30 radələrində Xəzər rayonu ərazisində Bakı şəhər sakini Vaqif Mürvətov "Daewoo" markalı xətt avtobusunu idarə edərkən Mətanət Qəmbərovanı vurub. Piyada hadisə yerində ölüb.


Samir Abasov: "Bu sözlərim rəqibi kiçiltmək üçün deyil" » Sportnet.az\nSamir Abasov: "Bu sözlərim rəqibi kiçiltmək üçün deyil"\nTarix: 25-10-2015, 21:55 Baxış sayı: 1 303 Bölmə: Slider / Futbol / Topaz Premyer Liqası\n"Sumqayıt”ın baş məşqçisi Samir Abasov "Qarabağ"a 1:0 hesabı ilə qalib gəldikləri Azərbaycan Premyer Liqasının IC tur matçını dəyərləndirib. Sportnet.az-ın məlumatına görə, gənc mütəxəssis arzuolunan oyunlarına doğru addım atdıqlarını söyləyib.\n"Çətin olacağını bilirdik. "Qarabağ”a qarşı oynamaq çox çətindir. "İnter”lə oyundan sonra demişdim ki, biz rəqibi düşünmürük. Bu sözlərim rəqibi kiçiltmək üçün deyil. Sadəcə, biz öz çıxışımızı fikirləşirik. Biz öz istədiyimiz oyuna doğru 1 addım atdıq" deyə Abasov bildirib.\nOnun fikrincə, rəqib "Sumqayıt"a qarşı həvəssiz oynamayıb: "Qarabağ” bizim fəxrimizdir. Oyuna görə onlara da təşəkkür edirəm”.\nÇempionlar Liqasının finalı Türkiyədə\nTarix: 3-06-2021, 09:29 Bölmə: Futbol / Dünya futbolu / Çempionlar Liqası / Slider\nCanni De Byazi: "Bu gün keyfiyyət çatmadı"\nTarix: 6-06-2021, 22:19 Bölmə: Futbol / Milli komanda / Slider / Qırmızı


18-05-2016 / 16:10\nAzercell Telekom ölkəmizdə keçirilən daha bir beynəlxalq foruma dəstək verib.\nBelə ki, mayın 17-də Qafqaz Universitetində Böyük Həcmli Verilənlər Günü Bakı 2016 (Big Data Day Baku 2016) beynəlxalq forumu Barama İnnovasiya və Sahibkarlıq Mərkəzinin təşkilatçılığı və Azercell-in dəstəyi ilə baş tutub. Big Data Day Baku 2016 Beynəlxalq Forumu (BDDB2016), böyük həcmli verilənlər mövzusunda artıq ikinci dəfəfdir ki, ölkəmizdə keçirilib.\nXeberler.az-ın məlumatına görə, bu dəfə "Böyük Həcmli Verilənlərin Böyük Biznes Dəyərə Çevrilməsi" şuarı altında keçirilən tədbirdə bu sahədə öz həlləri ilə tanınmış IBM, Oracle, Microsoft kimi qlobal və Azercell və ATL kimi yərli şirkətlərin expertləri məruzələrlə çıxış edib.\nAzercell-in dəstəyi və Barama İnnovasiya və Sahibkarlıq Mərkəzinin təşkilatçılığı ilə ölkəmizdə Barama HackDay 2016, Seedstars World kimi beynəlxalq müsabiqələr keçirilib. Azercell eyni zamanda Azərbaycanlı gənclərin İKT sahəsində biliklərinin artmasına, onların dünya səviyyəli peşəkarlara çevrilməsinə yardım olan hər bir tədbirə dəstək olur. Barama İnnovasiya və Sahibkarlıq Mərkəzində indəyədək onlarla gənc öz layihəsini dünya bazarına çıxarmağa, şəxsi şirkət qurmağa nail olub.


Tofiq Yaqublunun vəziyyəti DİN başçısı ilə müzakirə olundu | Hokm.Az\n04 Dekabr 2021 - 22:02 1000\nHokm.az bu barədə yerli mediaya istinadən xəbər verir.\n“Görüşdə insan hüquqları ilə bağlı bizdə narahatlıq doğuran bir sıra məsələləri müzakirə etdik. Əlbəttə ki, Tofiq Yaqublunun məsələsi, dekabrın 1-də aksiyada saxlanıldıqdan sonra onun vəziyyəti diqqət mərkəzində olub”, – Qocamanlı qeyd edib.\nDİN başçısı polis əməkdaşları tərəfindən Yaqubluya qarşı zorakılığa yol verilməsi ehtimalını istisna edib, bununla belə, müxalifətçinin şikayətinin prokurorluq orqanları tərəfindən araşdırıldığını və nəticələri gözləməli olduğumuzu qeyd edib, – Qocamanlı bildirib.\n“Bu, çox vacibdir, belə ki, DİN başçısı eyni zamanda Əfv Komissiyasının üzvüdür. Məlum olduğu kimi, əfv institutu siyasi məhbusların azad edilməsi üsullarından biridir”, – Qocamanlı deyib.\nÜmumilikdə siyasi məhbuslar məsələsinə toxunan hüquq müdafiəçisi bildirib ki, bu gün Saleh Rüstəmovun taleyi Monitorinq Qrupunun böyük narahatlığına səbəb olur.\n“O, artıq 28 gündür aclıq edir. Qrupumuz noyabrın 30-da Penitensiar Xidmətin Müalicə Müəssisəsində ona baş çəkib. Onun vəziyyəti narahatlıq doğurur. Hesab edirik ki, Birinci Qarabağ müharibəsindəki xidmətləri, Başkənd əməliyyatını həyata keçirməsi, habelə əlil oğlu olduğu nəzərə alınaraq, Saleh Rüstəmov azad edilə bilər və edilməlidir”, – Qocamanlı bildirib.\nOnun sözlərinə görə, məsələnin operativ həlli yollarından biri ona qarşı irəli sürülən ittihamların daha yüngül maddələrə tövsif edilməsi və onun həbsdən azad edilməsidir. Bu qərarı Ali Məhkəmənin Plenumu qəbul edə bilər.\n“Saleh Rüstəmova baş çəkməyimizdən, icra, qanunvericilik və məhkəmə hakimiyyətinin nümayəndələri ilə görüşümüzdən sonra bu şəxsin azad edilməsi məsələsinin müsbət həllinə ümid yaranmağa başlayıb. Təəssüf ki, meydanlarda, KİV-də, sosial şəbəkələrdə Rüstəmovun azad edilməsinə nail olmaq üçün ultimativ cəhdlər edilməsi bu istiqamətdəki səylərə yalnlz xələl gətirir”, – Qocamanlı bildirib.\n“Bu ziyalı, nəcib insan hansısa siyasi oyunların qurbanı olmamalıdır”, – Qocamanlı vurğulayıb.Azvision


"Mən özüm də bu oyuna tam hazırlaşa bilməmişdim" - Qurban Qurbanov\n22:18 10 Noyabr 2019\n"Çətin oyun oldu. Son vaxtlar həm psixoloji, həm fiziki yorğunluq var".\nPublika.az xəbər verir ki, bu sözləri "Qarabağ"ın baş məşqçisi Qurban Qurbanov Premyer Liqanın 11-ci turunda "Zirə" ilə oyundan (1:1) sonra mətbuat konfransında deyib.\n- Elə perioddayıq ki, həmin oyunun üzərinə çox da gedə bilmirik. Çünki iki gündən sonra başqa matçımız olur. Nə qədər də futbolçuları hazırlaşdırmaq istəsək, psixoloji gərginlik var. Futbolçular ağır qrafikdədilər. Bəzən istədiyimiz heyəti formalaşdıra bilmirik. 3-4 gündən bir oyun keçirmək, millilərin oyunu – hər şeyi ümumi götürəndə komandanı hazır saxlamaq asan deyil. Çempionatda nəticələr pis deyil. Gərginlik var, amma çalışırıq ki, bunu aradan qaldıraq. Mən özüm də bu oyuna tam hazırlaşa bilməmişdim. İstənilən halda, ağlımızda APOEL-lə oyunun nəticəsi qalır. Ancaq peşəkarıq, gələcəyə baxmalıyıq, oyunlara daha yaxşı hazırlaşmalıyıq.\nXəbərin orijinal ünvanı: https://publika.az/news/idman/295748.html\nMən özüm bu oyuna tam hazırlaşa bilməmişdim Qurban Qurbanov\n08 Dekabr 2019 23:43\n"Komanda zəifdirsə, baş məşqçinin daha çox ürəyi ağrıyır" - Zaur Həşimov\n08 Dekabr 2019 19:27\n08 Dekabr 2019 19:23


Game Music Box online həyat - Oyun - oyun pulsuz oynayır\nHəyat Oyun Musiqi qutusu\nilk baxışda adi görünür ki, fun, lakin siz onlara oynamaq üçün başlamaq bir dəfə, onlar tədricən onun sirlərini aşkar, dirçəlmək görünürdü. Bu həyat Pulsuz online oyun Musiqi qutusu daxildir. Hər şəkil bir qələmi eskiz kimi görünür, və musiqi tarixinə həsr olunur. Bir qız əlində gözəl bir qutusu var, lakin bu, qırıldı, və artıq gözəl melodiyalar oynayacaq. onun nə bilirsiniz, yalnız hər mərhələdə fərqləri tapmaq. növbəti səviyyədə daha çətin etmək üçün, lakin səhvlər deyil, silindi 5 bal cəza edə bilməz.\nKateqoriya Oyunlar Həyat Music Box :\nyaxşı Həyat Oyun Musiqi qutusu\nHəyat Music Box\nHəyat 1 Music Box\nLife 2 Music Box\nHəyat 4 Music Box\nHəyat Music Box. Part III\nsəviyyəsi fərqlər tapmaq, həyat online oyun Musiqi qutusu oynamaq üçün pulsuz başlayın və uzun bir gözəl şəhərində məskunlaşmış edilmişdir sirrini açmaq\nOyunlar Online Bütün Game Music Box online həyat\nZanimatelnye oyun musiqi qutusu zhizni\npuzzle gözəl vacation, həm də son dərəcə faydalı həyata deyil həll edir. Oyun Music Box də diqqətlilik işlətdi yaşayan və güclü vurğu ilə bir adam gündəlik həyatda məktəb uşaqlar və böyüklər üçün üstünlük verir, çox fərq edə bilər.\nZhanr Spot Difference yeni deyil, belə trenajorlar bir şəxs kiçik ətraflı qeyd edə belə sərhədçiləri hüquq-mühafizə orqanları və ya dizaynerlər kimi heyət qayğı tələb olunur müxtəlif sənaye, istifadə olunur. hər akt əbədi həyata bu kiçik roman düşündürücü böyüklər nəticələri var. eyni dərs eyni hekayələr Uşaqlar ətraf dünya ilə harmoniya yaşamaq necə öyrətmək olacaq.\nPervaya hissəsi oyunçular arasında və tənqidçilər arasında həm qəbul qazanıb. developers bir məsələ ilə bağlı dayandırmaq və həyat musiqi qutusu oynayan yüngül dörd məsələləri gördüm etməyib. hər hissəsində bir hekayə izah edir.\nVo bütün hissələri proqram aktivləşdirmək üçün oyun icon bir klik, tamamilə pulsuz qayğı özləri test. lazım deyil bir şey download, heç bir qeydiyyat prosesi gedir. Belə ki, səviyyəli sonra səviyyəsi keçən istifadəçilər bu və ya hekayə sona çatdı nə bilirik və hekayə davam tapmaq üçün fasiləsiz növbəti başlamaq olacaq.\nOyun music box zhizni\nIgrovoy prosesi Bu janrın bütün belə əyləncə applications\nKak oyunçuların qarşısında iki zahirən eyni şəkillər açılacaq. Ekranın alt bir menyu, bu bir düyməsini basın və faydalı məlumatlar var:\nUkazatel səviyyəli oyun keçirməyə nə göstərir;\nKolichestvo qalan fərqlər;\nSiçan ilə nəzarət bütün hissələri və menyu funksiyaları\neynidir. users fərqlər axtarış image hesab tələsmək deyil ki, orada oyun vaxtı. hər biri üçün xal qazanmaq üçün oyunçu images qeyri-dəqiqlik aşkar, lakin klik ekranda sadəcə edildi əgər, bal çıxılır. həyat musiqi qutusu oyun müsabiqələr daha diqqətli aparılması olunacaq dostları ilə oynaya bilər. fərqlər deyilsə, bu xal başa deyil, bir ipucu istifadə edə bilərsiniz, lakin fərq onlar sayılır deyil tapıldı. ikinci dəfə, yalnız bir müddət sonra düyməsini istifadə edə bilərsiniz, bu şarj etmək lazımdır.\nV birinci hissəsi musiqi qutusu verdi kiçik qız ilə tanış olacaq. körpə ondan gələn musiqi dinləmək saat sərf edə bilər. Bir günəşli yay günü, açıq pəncərə yaxınlığında pəncərəaltı kəpənək nadir gözəllik uçan gəldi. qız ona bir daha nəzər qərar və inanılmaz məxluq qanadları parlaq rənglər gördüm və o, bir kəpənək tutmaq istədi. Necə uşaq dəyişə bilər bir hərəkət o, son həddə çatıb yalnız ömrünün qalan öyrənə bilərsiniz.\nVtoraya və o böyüyüb eyni qız haqqında bizə həyat oyun Music Box bütün sonrakı hissələri, o, bir gözəl gənc xanım oldu. Ola bilsin ki, öz ailə olacaq, lakin kəpənək, pəncərəaltı uşaq otağı yay günü qapalı, qız həyatında, həm də bir çox digər insanlar yalnız dəyişikliklər etmişdir.


Cümə məscidi (Dərbənd)...\nYerleşdirdi: *_*M_O_N_I_K_A*_*(26.02.2013 / 19:07)\nOxunmuş: 2079 | | Like: 0\nSasani İmperiyası tərəfindən möhkəmləndirilmiş Dərbənd Yaxın Şərqdə qədim şəhərlərdən biri sayılırdı. VIII əsrdə Müslüm bin Abdul Məliyin başçılığı ilə ərəblərin Qafqaza birinci yürüşləri zamanı şəhər işğal olundu. Ərəblər Dərbəndə xüsusi diqqət yetirmiş, hətta onu Fət-əl əbvat – yəni "Qapılar qapısı" adlandırmışlar. Ərəb sərkərdəsi Məsləmə Suriyadan Dərbəndə 24000 əsgər köçürərək şəhəri 4 hissəyə və ya məhəllələrə ayırdı. Hər məhəllənin öz məscidi inşa olunmaqla yanaşı eyni zamanda hicri tarixi ilə 115-ci ildə (miladi 733-734-cü il) ümumşəhər Cümə məscidi inşa olundu.\nMaraqlıdır ki, ilk ərəb məscidlərini nəzərə almasaq, Dərbənd Cümə məscidi müsəlman dünyasının ən qədim məscidlərindən biridir:İlk məscid 608-ci ildə Məkkədə, Kəbədə; 707-ci ildə Məhəmməd peyğəmbərin evinin yerində; 632-ci ildə Canadiyada; VII əsrin 70-ci illərində Sapedə Əl-Cami, Əl-Kəbir adlı məscidi, 687-691-ci illərdə Qüds ətrafında Kubbat əz Səhra, yenə Qüdsdə VIII əsrin əvvəllərində inşa edilmiş əl-Əksa məscidi, 708-ci il Dəməşqdə Validə məscidini və 641-ci ildə Qahirədəki Əmir məscidini qeyd etmək olar. İranda birinci məscid 775-ci ildə Damqanda, Orta Asiyada isə X əsrdə inşa edilib.


Putin böhranı gizlətmək üçün hansı strategiyadan istifadə edir?\nPutin böhranı gizlətmək üçün hansı strategiyadan istifadə edir? Dünya\nSovet işçiləri özləri ilə ədalətsiz rəftar edildiyini bilir və onlar da bir növ vəziyyətə uyğunlaşırdılar. Belə bir məşhur deyim də olub: "Biz özümüzü işləyirmiş kimi göstəririk, onlar da əmək haqqımızı verirmiş kimi."\nBu həftə açıqlanması nəzərdə tutulan məlumatlar böyük ehtimal işsizlik səviyyəsinin avro regionun işsizlik səviyyəsinin heç yarısına belə bərabər olmadığını göstərəcək. Bu, məhsuldarlığı zəiflətmiş və iqtisadi uzlaşmanı məhdudlaşdırmış sakit bir razılaşma işarəsidir.\n"Bloomberg" yazır ki, valyuta tənəzzülündən və Ukrayna ilə bağlı sanksiyalardan sonra daxili tələbatın həddən artıq artması ilə iqtisadi böhranın məngənəsində qalan Rusiyada işsizlik səviyyəsi münaqişə başlamazdan əvvələ nisbətən daha aşağıdır. Gərgin əmək bazarı isə istehlakçıların vəziyyətini yaxşılaşdırmaq əvəzinə sosial stabilliyin təmin edilməsinə doğru yönələn iqtisadiyyata arxa çevirir, yaşlanmaqda və azalmaqda olan işçi qüvvəsi problemini həll etməyə çalışmır və növbəti böhrana qədər bu məsələnin həllini təxirə salmağa hazırdır.\nMoskvada yerləşən "BCS Financial Group" şirkətinin baş iqtisadçısı Vladimir Tixomirov bildirib: "Hökumət iki seçim – köklü islahatlar keçirilməsi və stabilliyin qorunması arasında qalarsa, stabilliyi seçəcək. Bu da Sovet dövrünə xas bir seçimdir – stabilliyin təmin edilməsi üçün mövcud sistemin problemləri ilə birgə saxlanılması."\nKommunizm dövründə işsizlik, demək olar, qanundan kənar idi. İndi Putinin hakimiyyəti altında Avropanın ən məhdudlaşdırıcı qaydalarından istifadə olunur və işçilər zavodlarda boş-boş gəzdiklərinə görə ciddi töhmət alırlar. İqtisadi Əməkdaşlıq və İnkişaf Təşkilatı bildirir ki, işçilərin qovulmasına qarşı müdafiə Avropada ən ciddilər arasındadır.\nƏmək bazarının nəticədə yaranan möhkəmliyi əhalinin alıcılıq qabiliyyətinin aşağı düşməsinin əvəzini vermir. Bu da Avropada ən aşağı məhsuldarlıq göstəricisi daxil olmaqla, zəiflikləri artırır. İşçilər əmək haqlarının azalması, yarım günlük iş və ödənişsiz məzuniyyət seçimləri arasında qalırlar.\n2008-2009-cu il böhranı zamanı işsizlik səviyyəsi 9,4 faizlə ən yüksək səviyyəyə çatdı. Hazırda bir il əvvəl müşahidə olunan 4,8 faizlik səviyyədən yuxarı qalxsa da, nəticəsi o qədər də kəskin deyil. Bir ay əvvəl 5,4 faiz olan işsizlik səviyyəsi iyul ayında 5,5 faizə çıxıb.\nBununla da yaxşı xəbərlər bitir. Digər sorğular istehlakda tənəzzülün sürətlənəcəyini göstərir.\nİyul ayında şəxsi gəlir səviyyəsi bir il əvvələ nisbətən 6 faiz aşağı düşdü, pərakəndə satış 9,8 faiz, inflyasiyaya uyğunlaşdırılmış əmək haqqı isə 7,5 faiz azaldı.\n"IHS Global Insight" təşkilatında çalışan iqtisadçı Çarlz Movit bildirib: "Hazırda natamam məşğulluq problemi böyüməkdədir. İşçilər ya yarım günlük işlərə cəlb edilir, ya onlara yarım günün ödənişi edilir, ya da ödənişsiz məzuniyyətə çıxarılırlar. Bunun səbəbi isə rentabelliyi qorumağa çalışan müəssisələrin istehsalı azaltmaqla həll yolu tapmalarıdır. Bu da öz növbəsində istehlakçılara əlavə təsir göstərir."\nBöhran gücləndikcə daha çox iş yerləri açılır, bu da onun göstəricisidir ki, şirkətlər Putinin səmərəliliyin gücləndirilməsi əvəzinə sosial və siyasi sabitlik seçimini izləyirlər.\nBütün əlamətlər bu yanaşmanın bəhrə verdiyini göstərir.\n25-26 iyul tarixində keçirilmiş sorğuya görə, iştirakçıların 81 faizi ölkədə vəziyyətin əla olduğunu düşünür. Putinə rəğbət səviyyəsi isə rekord həddə çatmaqdadır.\nRəhbər orqanlar əmək bazarını qoruduqca iqtisadiyyata təzyiqlər artmağa davam edir. Alfa Bank iyul ayında verdiyi hesabatda göstərib ki, Rusiyanın potensial artım səviyyəsini 0,5 faizdə saxlayan ən böyük struktur məhdudiyyətləri demoqrafik vəziyyət və məhsuldarlığın aşağı olmasıdır.\nMaliyyə nazirinin müavini Maksim Oreşkin müsahibələrinin birində məsələyə münasibət bildirib: "Bu ilin sonu və ya gələn ilin əvvəli yenidən işçi çatışmazlığı ilə üzləşə bilərik. Əgər bunun baş verməsini istəmiriksə, işçiləri vəzifələrindən azad etməklə fəal siyasət yeritməliyik. Bura dövlət sektorunda da işçilərin sayının azaldılması daxildir."


Yalnız Excel-də formulalardakı simli tapmaq və dəyişdirmək necə?\nBilindiyi kimi, xüsusi bir xarakter və ya simli tez tapmaq və Excel-də başqa bir əvəz etmək üçün tap və dəyişdirmək funksiyasından istifadə edə bilərsiniz. Amma simli düsturlar yalnız tapa və dəyişdirmək üçün çalışmısınız?\nDüsturlar arasında simli tapın və dəyişdirin\nFormüllərdə $ C $ 1 tapmaq istəyirsən və onu $ C $ 2 ilə əvəz etsən, necə edə bilərsiniz?\n1. Istədiyiniz sıra və ya iş yerini seçin, basın Ctrl + G imkan verir Getmək dialoq basın xüsusi.\n2. İçində Xüsusi gedin dialoq yoxlayın Formüller seçin.\n3. klik OK. İndi bütün formulalar seçilmişdir.\n4. Basın Ctrl + H göstərmək Tapın və dəyişdirin dialoq Nə tapın mətn qutusunu tapmaq istədiyiniz simli yazın və istifadə etmək istədiyiniz simli yazın Ilə dəyişdirin mətn qutusu.\n5. klik Hamısını dəyişdirin, bir dəyişdirmə sayı xatırlatmaq üçün bir dialoq çıxır və bütün $ C $ 1 $ C $ 2 ilə əvəz edilmişdir.\n6. klik OK > yaxın dialoqları bağlamaq.


Tahir Kərimov Salyandakı villasını neçiyə satır? Necati Şaşmaz “Kurtlar Vadisi Darbe” “Qarpız-yemiş yetişdirməklə bala başı saxl Dövlət İmtahan Mərkəzi dövlət qeydiyyatına alını “Fövqəladə Hallar Nazirliyində ciddi yoxla “Apreldə “İsgəndər”ləri döyüşə hazırlamışdıq, Ba “Arvadım başqası ilə mesajlaşırdı, bıçaqladım” & Azercell-dən pulsuz göz müayinəsi “Zaminbank”ın filial müdiri arvadına “Turizmdə 5 ulduz” layihəsi… Polad Bülbüloğlu və bir neçə səfir geri çağırılı MTRŞ ANS-ə uduzdu – MƏHKƏMƏ\n05 Noyabr 2015 / 18:18 / Baxış sayı: 2390 Bakı Apellyasiya Məhkəməsində ANS Teleradio Şirkətinin Milli Televiziya və Radio Şurasına (MTRŞ) qarşı şikayəti əsasında məhkəmə prosesi keçirilib. Hakim Nurəddun Mustafayevin sədrlik etdiyi iclasda apellyasiya şikayəti təmin olunub. Birinci instansiya məhkəməsinin qərarı ləğv edilib. Qeyd edək ki, sentyabrın 30-da MTRŞ-nın iclası keçirilib. Həmin iclasda ANS televiziyasının efirində həftə ərzində bazar günü istisna olmaqla, 1-5-ci günlər (bazar ertəsi-cümə günləri), saat 07:00-dan – 10:00-dək, şənbə günü 08:00-dan 10:00-dək yayımlanan “Salam, Azərbaycan” proqramının yayımının 06 oktyabr 2015-ci il tarixindən etibarən 10 (on) gün müddətinə dayandırılması barədə də qərar qəbul edilib.\n“ANS” Teleradio Şirkət MTRŞ tərəfindən verilən qərarın qanunsuz hesab edilməsi barədə iddia tələbi ilə 1 saylı Bakı İnzibati-İqtisad Məhkəməsinə müraciət edib. Şirkətə 1 saylı Bakı İnzibati İqtisad Məhkəməsində baxılıb və iddia təmin edilməyib.


Darçının bilmədiyimiz faydaları | Xalq təbabəti | Kayzen\nDarçının bilmədiyimiz faydaları\n19 dekabr 2019, 21:35\nDarçın faydalarını saymaqla tükənməyən bir nemətdir. Gözəl dadı, insanı rahiyyələndirən ətri bir əsəb sakitləşdiricidir. Azərbaycan mətbəxində təəsüflər olsun ki, darçından az istifadə olunur bəlkə də darçının bizdə bitməməsi ilə əlaqədardır amma darçın bizdə bitməsədə məncə yazdığım faydaları oxuyan hər bir insanın sevimli qidası olacaq İnşAllah.\nDarçının gözəl ətri ağız qoxusunu götürür, elə düşünməyin ki, darçını istifadə etdikdən sonra ağızdan bir müddət darçın ətri gələcək, sonra yox. Darçın həmdə ağızdan gələn qoxunu müalicə edir. Darçın qanda şəkəri aşağı salır buna görə şəkər xəstələrinin sevimli bir qidası olmalıdır. Şəkəri olanlar gündə 1 çay qaşığı darçını istər yeməklərinə, istər çaylarına istərsə də ağızlarına atıb üstündən 1 stəkan su içə bilərlər, bunu həmişə edə bilərsiniz. Darçın cinsi istəyi artırır həm kişilərdə, həm qadınlarda cinsi istəyi artırmaq üçün belə istifadə olunmalıdır:\n150 qram darçın tozu\n50 qram zəncəfil tozu\n1 kq şabalıd balına qarışdırıb gündə 3 dəfə yeməkdən 1 saat əvvəl 1 çay qaşığı yemək lazımdır (buna həmdə darçın məcunu deyə bilərik). Əgər qanda yüksəlmiş xolesterin, lipidlər, triqliseridlər, ALT, AST, bilrubin və s. varsa onda darçın məcunundan gündə 3 dəfə yedikdə mükəmməl təsirini görəcəksiniz. Darçının tərkibindəki dəmir, sellüloza, kumarinlər və başqa minerallar antioksidant mənbəyidirlər, bu maddələr bizi həm xərçəngdən qoruyur, həmdə xərçəng olanların hər gün istifdə etdiyi qida olmalıdır. Darçında zəngin kalsium vardır sümük böşluğu, çox tərləmələr, klimaks keçirən xanımların sevimli qidası olmalıdır. Darçın məcunu osteoporoz (sümük əriməsi) xəstələri üçün şəfalıdır. Bədəni daima soyuq olanlar, əlləri, ayaqları buz kimi olanlar biraz soyuq olan kimi əlləri şişən və göyərən insanlar üçün darçın məcunu əvəzolunmazdır, gündə 3 dəfə yeməkdən 1 saat əvvəl 1 dolu çay qaşığı yeməli və ya 1 stəkan suya qarışdırıb içməli bunu ən azı 1 ay etmək lazımdır. Daimi ishaldan əziyyət çəkən insanlar toz darçını gündə 1 çay qaşığı səhər ac qarına ağıza atıb üstdən 1 stəkan su için və ya daha faydalı olmaq üçün 1 stəkan kisel hazırlayın 1 stəkan kiselə 1 dolu çay qaşığı toz darçın əlavə edib, qarışdırıb ac qarına için. Darçın həmdə bədənimizdə xoşbəxtlik hormonlarının istehsalını artırır, xöşbəxtlik hormonları bədəndə təbii ağrıkəsicilərdir, deməli darçın qəbul edən insanlar etməyənlərdən ağrı hissini daha az hiss edirlər. Darçın təbii ağrıkəsicidir. 1 dolu çay qaşığı toz darçını 1 dolu xörək qaşığı bal ilə qarışdırıb üstünə 2 xörək qaşığı su əlavə edib ağrıyan oynaqlara sürtən kimi oynaq ağrılarını götürür, bunu sivilcələrin, səpgilərin, aknelərin üstünə çəkəndə sağaldır, hətta bu qarışımı üzədə çəkə bilərsiniz üzdəki ləkələri götürür, səpgiləri aradan qaldırır, üzə çəkəndə 30 dəqiqədən artıq saxlamaq olmaz. Əgər yaddaş və hafizə zəifliyi, diqqətsizlik, güclü baş ağrıları varsa onda darçın məcunundan istifadə edin. Darçın məcunu Alzheimer və skleroz xəstəliyinə tutulmanın qarşısını alır. Mən daçın çayını, darçın tozundan yox darçın qabığının özündən hazırlayıram onda çay həm şəffaf həmdə daha xöşagəlim olur məsələn, 3 stəkan su tutan çaynikə 1 ədəd qabıq darçın, darçının yarsı qədər kök zəncəfil (təzəsi daha ləzzətli və ətirli olur) və zövqə görə Astara çayını qarışdırıb 10 dəq dəmləyib gün ərzində için, bu çay öskürək, xroniki bronxit, mədə ağrısı, qastrit, kolit, köpdən əziyyət çəkən insanlar üçün çox faydalıdır. Bəzən burda zəncəfilin qastritə ziyan etməsini düşünən insanlarda ola bilər, amma acılığına baxmayın, yarım stəkan bu çayı içən kimi mədə yanması və ağrılar tamamilə keçəcək. Bu çay enurez (yerini islatma), qadınlarda adət hallarının uzanması və ya olmaması, revmatizma kimi xəstəliklərdə 1 ay içilməlidir. Saç tökülməsindən əziyyət çəkən insanlar gündə 3 dəfə yeməkdən əvvəl 1 dolu çay qaşığı darçın məcununu yeməlidirlər və 2 xörək qaşığı qarazirə yağına 1 xörək qaşığı bal, 1 dolu çay qaşığı darçın qarışdırıb saç diblərinə yaxın bunu hər yumazdan 1 saat əvvəl həftədə 2 dəfə cəmi 10 dəfə edə bilərsiniz çox faydalı bir təsirini görəcəksiniz. 1 xörək qaşığı darçın tozunu 100 qram qarazirə yağına qarışdırıb 5 dəq vam odda zəif qaynadın, süzün, ağzını kip bağlayıb saxlayın bu yağdan revmatizm ağrılarında, oynaqlar, əzələ qıcolmalarında, iflic olmuş əzələləri, bel ağrılarında, bel, boyun osteoxondrozunda isə boyunu gündə 1 dəfə masaj edin bu yağ ağrıların azalmasına vəsilə olacaqdır. Darçını istifadə etdikdən sonra allergiya olarsa davam etmək olmaz. Hamilə xanımlar darçını çox az miqdarda qəbul edə bilərlər. Yazılmış dozadan çox istifadə edəndə qanda şəkərin səviyyəsini sala bilər.\nMüəllif : Fizuli Hüseynov\n, darçının faydaları\nGözəllik üçün darçın\n7 üzv · 209 topik · RSS


22:17 15-10-2020 60\nMəktəblərdə COVİD-19 xəstəliyinin qarşısının alınması, tibb məntəqələrində zəruri işlərin düzgün aparılması, sağlamlığın qorunması və eyni zamanda “Xüsusi karantin dövründə Azərbaycan Respublikasında fəaliyyət göstərən təhsil müəssisələrində tədris və təlim-tərbiyə prosesinin təşkilinin müvəqqəti qaydalarının təsdiq edilməsi barədə” 10.09.2020-ci il tarixli 332 nömrəli Qərarının tələblərinin əməl olunmasının araşdırılması məqsədilə Bakı şəhərinin bir sıra rayonlarında (Yasamal, Nəsimi, Binəqədi, Nərimanov və s.) fəaliyyət göstərən məktəblərin tibb məntəqələrində Səhiyyə Nazirliyinin işçi qrupunun üzvləri tərəfindən monitorinqlər aparılıb.\nBunu Bakı şəhər Baş Səhiyyə İdarəsi, Ambulator-poliklinik xidmətin təşkili sektorunun müdiri Esmira Hacıyeva deyib. O bildirib ki, aparılmış yoxlamaların nəticəsində məktəblərin tibb heyətləri və eyni zamanda xidməti ərazi uşaq poliklinikaları tərəfindən tibbi xidmətin göstərilməsinin gücləndirilməsi məqsədilə əlavə olaraq həkim pediatrlar və tibb bacıları cəlb ediliblər:\n“Məktəbə gələn hər bir şagird və müəllimə termometriya aparılması, hərarət aşkar olunduğu halda həmin şəxsin xüsusi ayrılmış karantin otağına aparılıb, yerləşdirilir. Bundan sonra bu haqda dərhal məktəbin və ərazi poliklinikasının rəhbərliklərinə, uşaq xəstələnən halda isə onun valideynlərinə məlumat çatdırılır. Bundan əlavə, tibbi məntəqələr spirttərkibli dezinfeksiyaedici məhlullarla təmin edilib, ilkin tibbi yardım üçün nəzərdə tutulmuş dərman preparatları ilə təmin edilməsi də qeyd olunub”.\nSektor müdiri bildirib ki, COVİD-19 xəstəliyinin geniş yayılmasının qarşısının alınması məqsədilə aparılan işlər üzrə uşaq səhiyyə və təhsil müəsissələrinin rəhbərlikləri arasında qarşılıqlı sıx əlaqəli iş təşkil edilib.\nEsmira Hacıyeva bildirib ki, aparılmış yoxlamalar nəticəsində məktəblərin tibb məntəqələrinin iş prosesində bir sıra çətinliklər aşkar olunub. Onun sözlərinə görə, çətinliklərin aradan qaldırılması istiqamətində tapşırıqlar verilib və tibb müəssisələrinin rəhbərliklərinin nəzərinə çatdırılıb:\n“Oktyabrın 12-də Bakı şəhər Baş Səhiyyə İdarəsində uşaqlara ambulator-poliklinik xidmət göstərən bütün tibb müəssisələrinin rəhbərliyinin iştirakı ilə geniş iclas keçirilib, aşkar olunmuş çətinliklər haqqında ətraflı məlumat və iş prosesi təşkilinin gücləndirilməsi haqqında tapşırıqlar verilib.\nCOVİD-19 pandemiyası dövründə təhsil müəssislərində şagirdlərin ilkin diaqnostikasını məhz məntəqədə çalışan tibb işçiləri həyata keçirir. Odur ki, onların üzərinə kifayət qədər böyük məsuliyyət düşür. Onu da qeyd edim ki, bizim həkim və tibb bacılarımız bu vəzifənin öhdəsindən şərəflə gəlməkdədirlər”, - deyə Esmira Hacıyeva bildirib.


Supermarket sahibləri naziri təkzib edirlər\n2021, 22 Sentyabr, çərşənbə, Bakı vaxtı 18:04\n►Onların sözlərinə görə, marketlərdə kənd təsərrüfatı məhsulları 1-2 faiz deyil, 25-30 faizə qədərdir\nSupermarket sahibləri gündəlik zəruri məhsullara əlavə dəyər vergisinin (ƏDV-nin) götürülməsini istəsələr də, bu arzuları “gözlərində qalıb”.\nVergilər naziri Fazil Məmmədov bu barədə söhbət belə getməyəcəyini söyləyib. Bir məqam diqqət çəkir ki, nazirin öz açıqlamasında yalnız kənd təsərrüfatı məhsullarına verginin ləğvindən danışıb. Supermarket rəhbərləri isə ət, balıq, süd, un məmulatına, yumurta, düyü, yağ, meyvə-tərəvəz və uşaq qidalarınaə ƏDV-nin ləğvini istəyirdilər.\nBu istək ilk dəfə “Rahat market” şəbəkəsinin müraciətindən sonra gündəmə gəlmişdi.\nBunun ardınca ölkənin digər supermarket sahibləri də müflis olmaq təhlükəsiylə üz-üzə qaldıqlarını dilə gətirmişdilər. Sahibkarlar iqtisadiyyat naziri Şahin Mustafayevə müraciət edərək, supermarketlərin vergi yükünün azaldılması istiqamətində addımlar atılmasını xahiş etmişdilər.\nSupermarketlər çətin seçim qarşısında: Ya qiymətləri artırmaq, ya da...\n“FRESCO” və “SƏBƏT” supermarketlərinin direktoru Kamran Eyyubovun virtualaz.org saytına bildirib ki, əsas problem yerli kənd təsərrüfatı məhsullarının satışına tətbiq olunan ƏDV –dən qaynaqlanır.\nOnun sözlərinə görə, bu vergi aradan qaldırılsa, supermarketləri qiymət artımı və ya bağlanmaq təhlükəsindən qurtarmaq olar:\n“İstəyirik ki, kənd təsərrüfatı məhsullarının istehsalı ƏDV-dən azad olunduğu kimi, onların parakəndə satışına da o vergi alınmasın. Biz hansısa kənd təsərrüfatı məhsulunu 1 manata alıb 1 manat 20 qəpiyə satırıqsa, verginin də həmin o qazancdan, yəni 20 qəpikdən tutulmasını istəyirik. Əks halda, supermarketlərə həmin yerli məhsulları satmaq sərf etməyəcək. Yerli zəruri tələbat malları, kənd təsərrüfatı məhsulları marketlərdəki məhsulların 1-2 faizi deyil, 25-30 faizi qədərdi. İndiki durum qalarsa, xarici məhsullar marketlərimizdə yerli məhsulları üstələyəcək”.\nK. Eyyubov deyir ki, yerli məhsula 18 faiz ƏDV tətbiq olunsa, onun qiyməti, avtomatik, 18 faiz artır. Bu isə rəqabəti pozur və yerli məhsulun satışına çətinlik törədir.\nBaşqa sahibkarların da fikrincə, mövcud durum əsas gündəlik tələbat mallarını bahalaşdıracaq və supermarketlər çətin seçim qarşısında qalaraq ya qiymətləri artıracaq, ya da bağlanacaqlar.\n“Malların 30 faizi gündəlik tələbat mallarına aiddir”\n“RAHAT market”in təsisçisi Cəlal Babakişiyev deyir ki, sosial gərginliyi aradan qaldırmaq üçün qanunvericiliyə dəyişiklik edilməlidir:\n“Əlbəttə, ən asan yolla gedib satılan malların qiymətlərini qaldırmaq olardı, lakin biz buna getmək istəmirik. Marketlərdə satılan malların 30 faizi sosial təyinatlı, yəni gündəlik tələbat mallarına aiddir. Üstəlik, qiymət artımı “Rahat”ın qiymət siyasətinə də uyğun gəlmir. Vəziyyətdən çıxmağa yeganə çətin və ən ağrılı yol qalır - şəbəkənin daha az gəlir gətirən üçdə bir hissəsinin bağlanması. Ümumiyətlə, ötən ildən bəri bizdə qazanc yox, yalnız zərər var. Bütün şəbəkələrimizdə stressli vəziyyət hökm sürür”.\nSahibkarın sözlərinə görə vergi qanunvericiliyinin sərtləşdirilməsi təkcə iri supermarketləri deyil, kiçik sahibkarları da müflisləşdirəcək və yavaş-yavaş, onlar da batacaqlar.\nC.Balakişiyevin fikrincə, çıxış yolu - vergi orqanlarının yarımil müdaxilə etməməsi, onalara özlərini toparlamaq imkanı verməsidir.\n“Nazir hardan alıb bu məlumatları?”\nİqtisadçı ekspert Natiq Cəfərli deyir ki, vergilər nazirinin sözləri reallığı əks etdirmir:\n“Nazir deyir ki, kənd təsərrüfatı məhsullarının 95-98 faizi bazarlarda, yerdə qalan hissəsi, yəni 1-2 faizi marketlərdə satılır. Nazir hardan alıb bu məlumatları? Kim deyir ki, kənd təsərrüfatı məhsullarının 95-98 faizi bazarlarda satılır? Bunlar belə rəqəmləri haradan alırlar?”.\nEkspert xatırladır ki, supermarket sahiblərinin müraciətində söhbət ərzaq məhsullarından gedirdi, tək kənd təsərrüfatı məhsullarından deyil:\n“Bunlar nə yeyirlər, nə içirlər, görəsən? Marketləri ƏDV-dən azad etmək istəmirsinizsə, açıq deyin, daha bu absurd rəqəmləri söyləmək nəyə lazımdır, axı?! Nazirin belə açıqlaması sankı supermarket şəbəkələrinə qarşı fikir kimi səslənir. Xalqda rəğbət doğurmağa hesablanıb ki, görürsünüzmü, iri market şəbəkələlərinin sahibləri iri məmurlardır, amma hökumət onlara güzəştə getmir. Ancaq ölkədə ƏDV ödəyicisi vətəndaşlardır və sonda ƏDV də elə onların cibindən çıxır”.